
1. NOTIUNI INTRODUCTIVE 


Scopul cursului: cunoaşterea biologiei, ecologiei şi sistematicii insectelor, în vederea 


înțelegerii principiilor managementului integrat al dăunătorilor şi componentelor 


controlului integrat al populațiilor de insecte dăunătoare. 


Obiectivele cursului: 


Dezvoltarea capacităţii de a utiliza în contextul protecției mediului termeni şi 
noțiuni specifice entomologiei şi managementului integrat al dăunătorilor. 
Cunoaşterea organizării corpului la insecte, a reproducerii, dezvoltării, ciclului 
de viata şi ecologiei insectelor, a importanței insectelor în natură, pentru 
sănătatea şi economia umană. 

Înțelegerea principiilor managementului integrat al dăunătorilor. 

Cunoaşterea componentelor controlului integrat al populațiilor de insecte 


dăunătoare. 


1.1. Obiectul de studiu al entomologiei aplicate 


Entomologia este ştiinţa care se ocupă cu studiul insectelor. Ramurile entomologiei sunt: 


> 


Entomologia generală, care studiază morfologia externă, organizația internă, 
funcţiile (de relaţie, de nutriție, de reproducere), creşterea şi dezvoltarea, 
sistematica, comportamentul, evoluţia şi ecologia insectelor, precum şi importanța 
acestora în natură şi pentru sănătatea şi economia umană; 
Entomologia aplicată, care studiază biologia şi ecologia insectelor dăunătoare şi 
utile omului; are ca subramuri: 

o Entomologia agricolă, 


o Entomologia forestieră, 


o Entomologia medicală, 
o Entomologia veterinară, 
o Apicultura, 

o Sericicultura, 


o Controlul biologic şi integrat al insectelor dăunătoare. 


1.2. Insectele — încadrare sistematică, diagnoză 


Încadrare Sistematică: 


> Regnul Animalia 

> Filum Arthropoda (gr. arthron = articulație, podos = picior) 

> Subfilum Mandibulata (Uniramia) 

> Clasa Hexapoda sau Insecta (gr. hexa = şase, podos = picior; lat. insectus = 
divizat, segmentat) 

Diagnoză: 

> Este cel mai divers şi mai numeros grup de animale; 

> Reprezintă aproximativ 55% din numărul total de specii de organisme cunoscute; 

> Corpul este segmentat heteronom şi acoperit de o cuticulă chitinoasă; 

> Prezintă apendice perechi, formate din segmente mobil articulate; 

> Corpul este format din 3 regiuni: cap, torace si abdomen; 

> Apendicele toracice sunt reprezentate în stadiul adult prin 3 perechi de picioare şi 2 
perechi de aripi; 

> Sistemul respirator este alcătuit din tuburi traheene; 

> Au fost descris peste 1 milion de specii de insecte, care sunt încadrate în 29-32 


ordine. 


2. IMPORTANTA INSECTELOR 


Insectele prezintă importanţă atât în economia naturii, fiind componente importante ale 
ecosistemelor terestre şi acvatice (mai ales de apă dulce), cât şi pentru sănătatea şi 


economia umană. 


Importanţa insectelor în natură 
1. Insectele au reprezentat unul din factorii determinanti ce au condus la actuala structură 
a vieţii pe Pământ, în principal datorită: 
> coevolutiei (evoluţiei corelate) insectelor fitofage cu plantele ca sursă de hrană; 
> coevolutiei insectelor antofile cu plantele entomofile; insectele antofile sunt 
insectele care vizitează florile, contribuind la realizarea polenizării încrucişate; 
plantele entomofile sunt plantele care au adaptări speciale, pentru a atrage insectele 
ce le asigură polenizarea; 
> coevolutiei speciilor parazite şi prădătoare cu organismele care le servesc drept 
gazdă sau pradă; 
> relațiilor de mutualism pe care le realizează cu unele bacterii, ciuperci, protozoare, 
virusuri; mutualismul reprezintă o relaţie obligatorie între două specii, cu avantaj 
reciproc; 
> relaţiilor de comensalism pe care le realizează cu alte categorii de organisme; 
comensalismul reprezintă o relație între indivizii a două specii, obligatorie şi 
favorabilă pentru comensal, fără a afecta partenerul, de la care utilizează resturi de 


hrană. 


2. Populatiile diferitelor specii de insecte sunt verigi importante ale circuitelor trofice în 
majoritatea ecosistemelor, deoarece: 


> insectele sunt reprezentate în natură printr-un număr extrem de mare de specii şi 


exemplare; 


> insectele ocupă de obicei spaţii reduse, care sunt inaccesibile animalelor de 
dimensiuni mai mari; 
> insectele utilizează resurse extrem de variate de hrană şi reprezintă, la rândul lor, o 


sursă importantă de hrană pentru numeroase alte categorii de organisme. 


3. Din punct de vedere trofic, insectele se încadrează în toate categoriile de consumatori. 


În funcţie de natura hranei consumate, se deosebesc următoarele categorii de insecte: 
> insecte fitofage, care consumă diferite parti ale plantelor - frunze (filofage), lemn 
(xilofage), rădăcini (rizofage), seminţe (seminifage), polen (polinivore) - sau sug 
nectarul (nectarivore) sau seva plantelor; 
> insecte zoofage, care se hrănesc pe seama altor animale; în această categorie trofica 
se disting: 

e insectele parazite, care în stadiul adult sau ca adulţi şi larve, trăiesc pe corpul 
altor animale, ca ectoparazite, sau în interiorul corpului acestora (mai rar), ca 
endoparazite; 
insecte parazitoide, care sunt parazite numai ca larve, în corpul altor animale; 
insecte prădătoare, care ca adulţi sau/ şi larve prind şi consumă alte 
organisme animale; când hrana insectelor parazitoide şi prădătoare este 
reprezentată de alte specii de insecte, acestea se numesc entomofage. 

> insecte omnivore, care consumă atât produse de origine animală cât şi produse de 
origine vegetală; 

> insecte detritofage, care se hrănesc cu fragmente de material organic rezultat din 
fărâmițarea şi descompunerea parțială a plantelor şi animalelor moarte, inclusiv cu 
descompunătorii (bacterii şi ciuperci) instalați pe aceste produse; 

> insecte coprofage, care consumă dejectiile animalelor; 

> insecte necrofage, care trăiesc pe seama cadavrelor diferitelor animale sau a unor 


produse de origine animală din locuinţe, colecții, muzee (păr, puf, pene). 


4. Populatiile de insecte au un rol esenţial în realizarea funcţiilor ecosistemelor in care 
sunt integrate: 


> reciclarea nutrientilor, prin degradarea materiei organice moarte vegetale (frunzele 
şi lemnul mort), dispersia ciupercilor, consumul de cadavre şi dejectii animale, 
participarea la formarea solului; 
> realizarea fluxului de energie, prin aceea că reprezintă verigi ale reţelelor trofice 
din ecosistemele terestre şi acvatice; 
> autoreglarea stărilor ecosistemului: 
© menținerea structurii comunităților de animale, prin transmiterea de boli, 
prin consumul şi parazitarea animalelor; 
o menținerea compoziţiei şi structurii comunităților de plante, ca rezultat al 


fitofagiei. 


5. Unele insecte sunt considerate specii „cheie”, deoarece prin funcțiile pe care le 


îndeplinesc în cadrul ecosistemelor au un rol hotărâtor în funcţionarea acestora; pierderea 
funcțiilor respective determină dereglări la nivelul întregului sistem. Exemple de specii 
„cheie” de insecte: 
o termitele, care au un rol cheie în formarea solurilor din regiunile tropicale 
prin convertirea celulozei; 
o larvele de insecte acvatice, care participă la descompunerea necromasei 
vegetale (frunzele şi lemnul mort) pătrunse din ecosistemele terestre 


învecinate. 


Importanța insectelor pentru sănătatea şi economia omului 
Din punctul de vedere al omului, speciile de insecte se pot grupa astfel: 
> insecte care aduc prejudicii sănătăţii şi economiei umane, fiind considerate de 
acesta ca dăunătoare; 
> insecte folositoare omului prin produsele sau prin acţiunea lor; 


> insecte considerate indiferente. 


In funcție de prejudiciile aduse economiei sau sănătății umane, se deosebesc următoarele 
categorii de insecte dăunătoare: 
> insectele dăunătoare plantelor cultivate, pădurilor, produselor vegetale depozitate, 


lemnului din construcţii etc.; 


insecte dăunătoare produselor de origine animală (obiecte din lână, pene, blănuri, 
insecte, păsări, mamifere din colecţii, carne conservată, brânză etc.); 

insecte parazite la om şi animalele de interes economic (păsări şi mamifere 
domestice, albina, viermele de mătase); 

insecte vectoare pentru diferiți agenți infectiosi (bacterii, ciuperci, virusuri) şi 
parazitari (specii de protozoare şi viermi); 

insecte veninoase; 

insecte gazde intermediare sau definitive pentru unii paraziți (protozoare, viermi); 


insecte generatoare de disconfort. 


Printre insectele parazite la om şi animalele de interes economic se numără păduchii 


(ordinul Phthiraptera), puricii (ordinul Siphonaptera), plosnitele de pat (ordinul 


Heteroptera, familia Cimicidae), muştele şi țânțari (ordinul Diptera). 


Insectele vectoare transmit o serie de boli grave, la om, animalele de interes economic şi 


plante şi sunt reprezentate de mustele şi țânțari (ordinul Diptera), plosnite (ordinul 


Heteroptera), gândaci de bucătărie (ordinul Blattaria), păduchi (ordinul Phthiraptera), 


purici (ordinul Siphonaptera) etc.. 


Speciile de insecte utile omului prin produsele lor: 


> 


albina (Apis mellifera), de la care se folosesc diferite produse: mierea, polenul, 
ceara, laptisorul de matcă, propolisul etc.; 

viermele de mătase (Bombyx mori) - din coconii pupali se extrage mătasea 
"naturală”, utilizată in industria textilă; 

unele specii de Homoptera (pureci şi păduchi de plante) de la care se colectează 
ceară, se obține lac sau se extrag coloranți; 

unele insecte (termite, furnici, lăcuste, larve şi crisalide de lepidoptere, larve de 
coleoptere etc.) şi produse ale acestora (mierea, dejectiile unor homoptere) sunt 
folosite în alimentaţia omului şi a unor animale (animalele de laborator, peştii din 
acvarii); 

insectele contin o gamă largă de compuşi chimici, dintre care unii sunt extraşi sau 


sintetizati şi folosiți în diferite scopuri. De exemplu diferite substanţe folosite in 


practica medicală, feromonii şi hormonii extraşi din insecte sau analogii lor de 


sinteză, care sunt utilizaţi în controlul populațiilor de insecte dăunătoare. 


Insecte utile omului prin acțiunea lor: 

> insectele polenizatoare, care contribuie la creşterea producției la hectar în livezi şi 
diferite culturi agricole; cele mai importante sunt albina şi bondarii; 

> insectele prădătoare si parazitoide, care trăiesc pe seama altor organisme, 
considerate de om ca dăunătoare, fiind astfel factori biotici ai controlului 
populațiilor dăunătorilor; 

> insectele coprofage, necrofage şi detritofage, care sunt folosite de om pentru 
eliberarea terenurilor deteriorate de dejectii şi introducerea în circuitul materiei a 
organismelor moarte; 

> insectele fitofage care distrug plantele considerate dăunătoare; 

> insectele care trăiesc în sol, permanent sau temporar, în diferite stadii de 


dezvoltare şi au rol în formarea solului. 

3. MORFOLOGIA EXTERNA A INSECTELOR 


Segmentele si regiunile corpului 

Corpul insectelor prezintă o segmentatie heteronoma şi este acoperit cu o cuticulă 
chitinoasa, care formează un exoschelet, reînnoit periodic prin năpârlire. Cuticula nu are 
aceeaşi consistență, rezistență, elasticitate şi grosime pe tot corpul. În anumite zone 
cuticula este dură, groasă (sclerificată sau sclerotizată) şi formează plăci rigide, numite 


sclerite, iar în altele, îndeosebi în regiunea articulaţiilor, este moale, flexibilă şi subțire. 


Segmentele corpului (maximum 21) sunt grupate în 3 regiuni (sau tagmata): cap, torace 


şi abdomen. 


Capul rezulta din fuzionarea acronului (lobul cefalic primitiv) cu primele 6 segmente ale 
corpului, ale căror limite se disting doar in stadiul embrionar. La nivelul capului există 
sclerite unite prin suturi, care alcătuiesc capsula cefalică. Deschiderea posterioară a 


capsulei cefalice poartă denumirea de foramen occipital. 


În funcţie de poziţia axului longitudinal al capului faţă de axul longitudinal al corpului, 
capul poate fi: 
> prognat (gr. pro = început; gnathos = fălci), cu axele una în continuarea celeilalte, 
întâlnit la speciile prădătoare (de ex. la coleopterele prădătoare din familia 
Carabidae, ordinul Coleoptera); 
> orthognat sau hypognat (gr. orthos = drept; hypo = jos), cu axul capului 
perpendicular pe cel al corpului, întâlnit la speciile fitofage (de ex. la lăcuste, 
cosaşi etc.- ordinul Orthoptera), saprofage şi coprofage; 
> opistognat (gr. opisthé = înapoi), cu capul întors ventral şi piesele bucale orientate 
către posterior, întâlnit la pureci şi păduchi de plante, cicade, afide etc. (ordinul 


Homoptera), ploşniţe de plante şi plosnita de pat (ordinul Heteroptera). 

Capul poarta organele de simt $i aparatul bucal. Organele de simt cefalice sunt: 

> o pereche de antene; 

> o pereche de ochi compuși (fatetati) la adulți, formați dintr-un număr variabil de 
unități morfo-functionale, numite omatidii (de ex. 30.000 la libelule — ordinul 
Odonata); 

> 1-3 oceli (ochi simpli), situați pe vertex (creştetul capului), la insectele adulte şi 
larvele insectelor cu metamorfoză incompletă (hemimetabole); 

> 2-12 perechi de stemate (ochi simpli laterali), la larvele de insecte cu metamorfoză 


completă (holometabole). 


Antenele sunt apendice cefalice mobile, inserate pe frunte (frons), prezente la toate 
insectele, cu excepția ordinului Protura. Sunt formate din trei parti: 

> scapus - segmentul bazal; 

> pedicel; 


> flagel, format din unul sau mai multe articole, numite flagelomere. 


După formă, antenele pot fi: 
> aequales, cu articolele unul în continuarea celuilalt, aproximativ identice ca formă 
(setiforme, filiforme, serate, moniliforme, unipectinate, bipectinate, penate); 
> inaequales, cu articolele de forme şi mărimi diferite (măciucate, lamelate, 
fusiforme, aristate sau biramate); 


> geniculate, cu flagelul formând un unghi de 90° cu scapul. 


Rolul antenelor: 
> rol senzorial - pe segmentele antenale se găsesc receptori (sensile) cu funcţie 
senzitivă (tactilă, olfactiva, gustativă, baro-, higro- şi termoreceptoare); 
> funcție respiratorie — de ex. la adulţii coleopterului acvatic Hydrophilus (ordinul 
Coleoptera) ultimele 4 articole antenale latite şi acoperite cu peri hidrofugi sunt 
scoase la suprafaţa apei şi folosite pentru a se crea un curent de aer către partea 


ventrală a corpului, unde se menţine o peliculă de aer de rezervă pentru respirație; 

> funcție masticatoare — de ex. la larvele tinere ale coleopterului Hydrophilus 


antenele sunt utilizate la masticarea prazii, alaturi de mandibule; 


> funcție prehensilă (de apucare) — de ex. la masculii de purici (ordinul 


Siphonaptera), la coleopterul Meloe (ordinul Coleopter) si la multe insecte din 
ordinul Collembola antenele prehensile servesc la retinerea femelei in timpul 
acuplarii; la dipterele Chaoborinae (ordinul Diptera) antenele prehensile sunt 


adaptate la prinderea prăzii. 


De obicei, masculii au antenele mai complexe şi prevăzute cu numeroase sensile, 


îndeosebi olfactive, pentru perceperea feromonilor sexuali ai femelelor. La unele insecte 


parazitoide (parazite numai în stadiul larvar), femelele au antenele mai dezvoltate şi 


prevăzute cu sensile olfactive, pentru depistarea gazdei, în vederea depunerii ouălor 


(ovipoziţiei). 


Aparatul bucal este alcătuit din piese bucale, situate în jurul orificiului bucal, care au rol 


prehensil (de apucare), de sfărâmare a alimentelor şi de introducere a acestora în tubul 


digestiv. 


Un aparat bucal tipic este alcătuit din: 


> 
> 
> 


labrum (buza superioară) - un sclerit anterior al capului; 

epifarinx - o cută mediană, impară, situată pe partea internă a labrului; 

o pereche de mandibule - piese compacte, de obicei bine dezvoltate, dure 
(sclerificate); au rol prehensil şi pentru rupt şi mestecat; 

o pereche de maxile, cu rol în mestecarea şi fărâmițarea hranei; 

labium (buza inferioară), cu rol în finisarea triturării (maruntirii) şi împingerea 
hranei spre faringe; 


hipofarinx - o cută mediană impară, situată pe fata internă a labiumului. 


Maxilele şi labiul poartă structuri cu rol senzorial, numite palpi. Pe piesele bucale, şi 


îndeosebi pe palpii labiali şi maxilari, se găsesc numeroşi receptori tactili, gustativi, 


olfactivi, termoreceptori, higroreceptori. 

Piesele bucale sunt adaptate la regimuri alimentare diferite. Se deosebesc următoarele 
tipuri principale de aparat bucal: pentru rupt şi mestecat (de ex. la coleoptere — ordinul 
Coleoptera); pentru rupt, supt si lins (de ex. la albină - Apis mellifera - ordinul 
Hymenoptera); pentru infepat si supt (de ex. la țânțari - ordinul Diptera); pentru supt (de 
ex. la fluturi — ordinul Lepidoptera); pentru supt si lins (de ex. la musca de casă - Musca 
domestica - ordinul Diptera). La unele insecte (de ex. la ordinul Ephemeroptera) aparatul 


bucal este redus, nefunctional. 


În funcţie de poziția aparatului bucal faţă de capsula cefalică, insectele pot fi: 
> entognate, cu piesele bucale situate într-o cavitate a capsulei cefalice; 


> ectognate, cu piesele bucale vizibile, dispuse la exteriorul capsulei cefalice. 


Capul este articulat la torace printr-un gât membranos, caree se întinde de la foramenul 


occipital, până la primul segment toracic. 


Toracele este alcătuit din 3 segmente: protorace, mezotorace şi metatorace. Fiecare din 

aceste segmente prezintă: 
> o parte dorsală, numită tergum sau notum, 
> o parte ventrală, numită sternum, 
> 2 părţi laterale, numite pleure (singular — pleuron). 

Scleritele corespunzătoare acestora poartă denumirea de tergite, sternite, pleurite. Astfel: 
> regiunea tergală a toracelui este formată din pronotum, mezonotum şi metanotum; 
> regiunea sternală a toracelui este subdivizată în prosternum, mezosternum şi 

metasternum; 


> regiunile pleurale ale toracelui cuprind propleure, mezopleure şi metapleure. 
La unele insecte bune zburătoare mezotoracele este segmentul toracic cel mai dezvoltat 


sau mezo- şi metatoracele sunt contopite, formând un pterotorace sau sintorace (de ex. la 


libelule — ordinul Odonata). 

Cand aripile sunt absente, slab dezvoltate sau cele anterioare nu sunt utilizate la zbor (de 
ex. la coleoptere — ordinul Coleoptera), mezotoracele este mai redus, protoracele fiind 


segmentul cel mai dezvoltat. 


Apendicele locomotorii toracice sunt picioarele şi aripile. Picioarele, în număr de 3 
perechi, sunt situate câte o pereche pe fiecare segment toracic. Fiecare picior este format 
din 5 segmente: 

> coxa, articolul bazal cu care piciorul se articulează în cavitățile coxale, situate între 
sternite şi pleure; 
trohanterul, o piesă mica ce face legătura între coxa şi femur; 
femurul, segmentul ce mai dezvoltat al piciorului; poate prezenta spini, peri etc.; 


tibia, lungă şi îngustă; poartă pinteni, spini etc.; 


VV V WV 


tarsul, format din 1-5 articole, numite tarsomere; articolul bazal se numeşte 


metatars, iar cel distal pretars sau distars. 


Ultimul articol tarsal (pretarsul) poartă 1-2 gheare (simple, bifide, pectinate sau dinţate), 
între care se pot găsi formațiuni adezive: arolium (un lob median), pulvili (lobi situați la 
baza ghearelor), empodium (un păr situat între pulvili). La unele insecte, pe partea 
ventrală a segmentelor tarsale, există formaţiuni asemănătoare pulvililor, numite 
euplantule. Pe tarse se găsesc receptori tactili, gustativi, olfactivi, termoreceptori şi 


higroreceptori. 


În legătură cu modul de viata al insectelor, picioarele sunt adaptate pentru moduri diferite 
de locomotie (mers şi alergat, sărit, săpat, înot) şi pentru îndeplinirea altor functii: apucat, 


curățat antenele, colectat polen. 
Aripile, formaţiuni prezente numai la insecte, dintre toate nevertebratele, sunt expansiuni 


tegumentare alcătuite din 2 membrane suprapuse, care în anumite locuri se îndepărtează 


şi se îngroaşă, formând nervurile, în care pătrund trahei, nervi şi hemolimfă. 

Aripile sunt în număr de 2 perechi, situate pe mezo- şi metatorace şi inserate între tergum 
şi pleure. Excepţie fac libelulele (ordinul Odonata) la care aripile sunt prinse dorsal, în 


regiunea mediană. 


Nervurile pot fi longitudinale şi transversale şi delimitează porțiuni de aripă, numite 
„celule”. Dispozitia nervurilor (nervatia) este foarte variată, dar caracteristică, fiind 


importantă în sistematica (clasificare) insectelor. 


Aripile lipsesc la insectele primitive (grupul Apterygota), care prezintă un apterism 
primar şi la unele insecte primar aripate (grupul Pterygota), care prezintă un apterism 
secundar. La acestea din urmă, aripile au fost pierdute ca adaptare la viaţa parazitară (de 
ex. la păduchi — ordinul Phthiraptera, purecii — ordinul Siphonaptera), sedentară, 
subterană (castele sterile de la termite — ordinul Isoptera, furnici — familia Formicidae din 


ordinul Hymenoptera), cavernicolă, la altitudine mare sau pe insule oceanice izolate. 


Aripile insectelor sunt foarte diferite ca formă, mărime, consistență şi nervatie. Forma 
aripilor poate fi triunghiulară, dreptunghiulară, ovală etc. Cele 2 perechi de aripi pot fi 


asemănătoare ca structură (homonome) sau diferite (heteronome). 


Aripile homonome pot fi sticloase (de ex. la libelule — ordinul Odonata) sau 
membranoase (de ex. la termite — ordinul Isoptera, albine, viespi, furnici etc. — ordinul 


Hymenoptera, fluturi — ordinul Lepidoptera). 


În cazul aripilor heteronome, pot fi modificate aripile anterioare sau cele posterioare. 
Aripile anterioare pot fi: 
> tari, sclerificate, numite elitre, la coleoptere (ordinul Coleoptera); 
> pieloase, la urechelnite (ordinul Dermaptera); 
> pergamentoase, numite tegmine, la lăcuste, cosasi etc. (ordinul Orthoptera), 
gândaci de bucătărie (ordinul Blattaria), călugăriţe (ordinul Mantodea) etc.; 
> cu partea bazala sclerificată şi cea distală membranoasă, numite hemielitre, la 
plosnite de plante, plosnita de pat (ordinul Heteroptera); 


> apendice clavate, la masculii insectelor din ordinul Strepsiptera. 

La diptere (muste si tantari — ordinul Diptera) aripile posterioare sunt reduse, au forma 
măciucată şi se numesc balansiere sau haltere. Balansierele sunt alcătuite din fascicule 
de nervuri şi sunt organe de echilibru în timpul zborului, stimulatoare şi reglatoare ale 


tonusului muschilor picioarelor. 


Pe aripi sunt prezenți numeroşi receptori: mecanoreceptori, care percep distorsiunea 
aripii, controlând stabilitatea acestora; tensioreceptori şi organe cordotonale (receptori 
mecanici de echilibru), situate la baza nervurilor. Pe suprafața aripilor se găsesc peri fini, 


peri deşi, solzi (la fluturi — ordinul Lepidoptera). 


Abdomenul este format din maximum 11 segmente plus telsonul. Segmentele 
abdominale, ca şi cele toracice prezintă un sclerit dorsal, numit tergit, unul ventral, numit 


sternit şi 2 pleure, membranoase. 


În funcţie de modul de prindere de torace, abdomenul poate fi: 
> sesil, când se prinde de torace printr-o bază lată (de ex. la gândacii de bucătărie — 
ordinul Blattaria, coleoptere — ordinul Coleoptera, urechelnițe — ordinul 
Dermaptera); 
> suspendat, când se prinde de torace printr-o bază îngustă (de ex. la viespi - 
himenoptere din suprafamilia Vespoidea); 
> petiolat, când se prinde de torace prin 1-2 segmente abdominale ingustate, care 


alcătuiesc petiolul (de ex. la furnici — himenoptere din familia Formicidae). 


În general, primele 7 segmente abdominale ale adultului, numite segmentele pregenitale, 
sunt asemănătoare ca structură şi nu prezintă apendice. Excepţie fac unele insecte primar 
nearipate (grupul Apterigota), precum cele din ordinele Diplura şi Thysanura, care 
prezintă pe partea ventrală a segmentelor abdominale rudimente de apendice, numite stili 
şi vezicule coxale. La unele larve şi nimfe acvatice, segmentele abdominale poartă lateral 


expansiuni tegumentare străbătute de trahei, numite traheobranhii. 

Segmentele abdominale 8 si 9 formeaza regiunea genitala. Segmentul abdominal 10 este 
vizibil ca segment complet numai la insectele primitive, dar intotdeauna este lipsit de 
apendice. Segmentul abdominal 11 este reprezentat printr-o placa dorsala, numita 
epiproct, derivata din tergum si doua placi ventrale, numite paraprocte, derivate din 


sternum, între care se deschide anusul. 


Pe segmentul abdominal 11, lateral, se articulează o pereche de apendice, numite cerci, 
care în general sunt filamentoase şi pluriarticulate. La unele insecte, cercii se pot întări 
sau sclerifica (de ex. la urechelnițe - ordinul Dermaptera), având rol defensiv sau se pot 
reduce. La unele ordine de insecte (Thysanura, Ephemeroptera), între cerci se află o 
formaţiune asemănătoare acestora, numită filament caudal. Pe cerci şi pe filamentul 


caudal se găsesc receptori tactili, termoreceptori, higroreceptori. 


Apendicele de pe segmentele genitale, numite gonopode şi gonapofize, alcătuiesc 
armătura genitală externă, care este implicată in copulatie (la mascul) sau depunerea 
ouălor (la femelă). Armătura genitală a insectelor este foarte diversă ca formă, iar la 


multe specii prezintă importanţă taxonomică (în identificarea speciilor). 


La femelă, armătura genitală externă este utilizată pentru depunerea ouălor (ovipozitie). 
La majoritatea insectelor, femelele prezintă un organ tubular, numit ovipozitor, format fie 
pe seama segmentelor abdominale 8 şi 9, fie pe seama ultimelor segmente abdominale, 
extensibile (ovipozitor telescopic). Orificiul genital femel se deschide pe sau înapoia 


segmentelor 8 sau 9, direct la exterior sau între tecile ovipozitorului. 


La unele insecte, ovipozitorul lipseşte sau este rudimentar (de ex. la păduchi — ordinul 
Phthiraptera). La unele himenoptere (viespi, albine, furnici), ovipozitorul este transformat 
în aparat vulnerant (“ac”), aflat în legătură cu glande producătoare de venin, iar ouăle 


sunt eliminate pe la baza acului. 


La mascul, armătura genitală externă include un organ copulator, pentru transferul 


spermatozoizilor, şi, adesea, structuri cu ajutorul cărora masculul se prinde de femelă şi o 

reține în timpul acuplarii; prezintă importanţă taxonomică mai mare deoarece are o 


structură mai complexă decât cea de la femelă. 


Larvele unor grupe de insecte (de ex. fluturi - ordinul Lepidoptera) prezintă apendice 
abdominale locomotorii, situate ventral şi numite pedes spurii (gr. pous, podos = picior, 
spurii = fals). Acestea sunt apendice perechi, nearticulate, membranoase, care comunică 
cu cavitatea corpului (hemocelul) şi poartă terminal şiruri sau coroane de croşete 


chitinoase. 


Corpul insectelor poate fi acoperit cu peri scurţi sau lungi, rari sau deşi, uneori şi cu solzi, 


cu rol protector; unii dintre peri sunt tactili sau glandulari. 

4, ORGANIZATIA INTERNA A INSECTELOR 


Tegumentul insectelor este format din epiderm unistratificat şi cuticulă. Cuticula este o 
formaţiune fără structură celulară, secretată de epiderm. Este dispusă atât la exterior, 
deasupra epidermului, cât şi în interiorul corpului: la nivelul regiunii anterioare şi 
posterioare a tubului digestiv, la nivelul tuburilor traheene şi la nivelul porțiunii terminale 


a conductelor genitale. 


Consistenta, rezistenţa, elasticitatea şi grosimea cuticulei nu sunt aceleaşi pe tot corpul. In 
anumite zone cuticula este dură, groasă şi formează plăci rigide, numite sclerite, iar in 
altele, şi îndeosebi în regiunea articulaţiilor, cuticula este moale, flexibilă şi subțire. Ca şi 
la alte artropode, la insecte cuticula conţine îndeosebi chitină şi proteine de impregnare 
(90% din conţinutul organic al cuticulei), dar şi substanţe fenolice, pigmenți, compuşi 


minerali (săruri de calciu şi de magneziu). 


Cuticula este formată din două straturi principale: 
> epicuticula, dispusă la exterior; conţine îndeosebi lipide; 
> procuticula, care conţine chitină şi proteine de impregnare şi este formată din 


exocuticulă şi endocuticulă. 


Chitina, care este un polizaharid azotat, se leagă covalent de anumite proteine, precum 
sclerotina şi resilina, formând complexe glicoproteice. Când chitina se leagă de 
sclerotină, cuticula este inflexibila, dură, iar când se leagă de resilind, cuticula este suplă 
(de ex. în regiunile articulare). De aceea, este mai corect ca o piesă cuticulară mai rigidă 


să fie denumită sclerificată (sclerotizată) şi nu chitinizată. 

Chitina este o substanţă rigidă, permeabilă pentru aer, dar aproape impermeabilă pentru 
apă. Este insolubilă în solvenţi organici uzuali şi acizi diluati, fiind dizolvată numai de 


acizii puternic concentrați şi de hipocloritul de sodiu. 


Tegumentul formează fanere epidermice, care pot fi produse de epicuticulă (mici 
inegalităţi superficiale), de exocuticulă (spini, peri sau microtrichi, granulatii, noduli, 
tuberculi, riduri, creste), de epiderm împreună cu cuticula (invaginări - apodeme şi 
tendoane, care servesc ca puncte de insertie pentru muşchi şi evaginări - apofize) sau de 
anumite celule epidermice (peri sau macrotrichi, solzi, pinteni, gheare). La insecte există 


şi peri senzoriali, veninoşi sau glandulari. 


Se consideră că toate celulele epidermice au activitate secretoare. Printre substanțele 
produse de aceste celule se numără componentele cuticulei, ceara (produsă de glandele 
ceriere), lacul (produs de glandele laccipare), veninul (produs de glandele veninoase), 
mătasea (produsă de glandele sericigene), feromonii (sexuali, de alarmă, de agregare, de 


marcare), substanţele repelente, defensive. Produsul de secreție al celulelor epidermice 


Cuticula îndeplineşte mai multe funcții: 

> formează un exoschelet, care protejează organele interne; 

> oferă puncte de insertie pentru muşchi, prin formarea de invaginări cuticulare - 
apodeme şi tendoane, care alcătuiesc un endoscheler, 

> are rol în respiraţie, prin permeabilitatea sa pentru aer şi prin susținerea lumenului 
tuburilor traheene; 

> contribuie la menținerea balanței hidrice, prin impermeabilitatea sa; 

> participa la formarea fanerelor şi glandelor epidermice, a receptorilor tegumentari, 
a culorii chimice sau fizice a insectelor; 

> are rol în termoreglare, ca urmare a reflectării razelor solare de către lipidele din 


structura epicuticulei. 


Sistemul muscular este alcătuit din muşchi striati, care sunt grupaţi în muşchi somatici 
(cefalici, toracici, abdominali) şi muşchi viscerali, care intră în structura organelor 


interne. 

Sistemul nervos este alcătuit dintr-un sistem nervos somatic Şi un sistem nervos vegetativ, 
fiecare cu o componentă centrală şi una periferică. Sistemul nervos somatic central este 
situat ventral şi alcătuit dintr-o serie de perechi de ganglioni uniţi între ei intrasegmentar, 
prin comisuri şi intersegmentar, prin perechi de conective. În mod primitiv există o 
pereche de ganglioni pentru fiecare segment al corpului, dar de obicei în segmentele 
toracice şi abdominale ganglionii din fiecare pereche sunt fuzionati într-o structură 
nervoasă unică, iar ganglionii din segmentele cefalice sunt fuzionati într-o masă nervoasă 
supraesofagiană (creier) şi o masă nervoasă subesofagiană. Ganglionii toracici şi 


abdominali formează lanțul nervos ventral. 


Masa nervoasă supraesofagiană este formată din 3 perechi de ganglioni care alcătuiesc: 
> protocerebronul (creierul anterior), care inerveaza ochii, 
> deutocerebronul (creierul mijlociu), care inervează antenele, 
> tritocerebronul (creierul posterior), care inerveaza fata şi labrum (buza superioară) 


şi primeşte informaţii de la nivelul corpului. 


Masa nervoasă subesofagiană este alcătuită din 3 perechi de ganglioni - mandibulari, 
maxilari, labiali şi inervează mandibulele, maxilele, labiumul şi organele asociate 


acestora. 


Organele de simţ sunt reprezentate prin: 

> ochi compuşi (fatetati), pereche, situaţi pe părţile laterale ale capului; 

> ochi simpli (oceli), situaţi pe creştetul capului (vertex) şi stemate sau ochi simpli 
laterali; 

> sensile tactile, olfactive şi gustative, situate mai ales pe antene, piesele bucale 
(palpii maxilari şi labiali), tarsele picioarelor; 

> organul auzului, numit şi organul timpanal, întâlnit numai la speciile care produc 
sunete; la cosaşi şi greieri organul timpanal este situat pe tibiile picioarelor 
anterioare, iar la lăcuste pe laturile primului segment abdominal. Organele 
stridulante, care produc sunete în scopul atragerii partenerului sunt proprii numai 


masculilor. Cosaşii şi greierii realizează stridulatii prin frecarea tegminelor 

(aripilor anterioare) intre ele, iar lacustele prin frecarea femurelor cu tegminele. 
> organe cordotonale, care sunt receptori mecanici de echilibru, situați pe picioare, 
antene, aripi etc. 


> termoreceptori, higroreceptori, presoreceptori. 


Sistemul endocrin este alcatuit centrii neuronali, neuroglandulari sau glandulari, care 
produc substante chimice, numite hormoni, ce sunt transportati prin hemolimfa si 
influenţează o gama variată de procese fiziologice. Componentele sistemului endocrin 
sunt celulele neurosecretorii (neuroendocrine), corpora cardiaca,, glandele protoracice 


şi corpora allata. 


Celulele neurosecretorii (neuroendocrine) sunt neuroni modificati, răspândiți în întreg 
sistemul nervos, care secretă majoritatea hormonilor cunoscuți la insecte, cu excepția 


ecdyzonului şi hormonilor juvenili. 


Corpora cardiaca este un organ neuroglandular pereche, care stochează si eliberează 
hormonul protoracotrop, secretat de celulele neuroendocrine ale creierului. Hormonul 


protoracotrop stimulează activitatea secretoare a glandelor protoracice. 


Glandele protoracice sunt organe glandulare pereche, care secretă ecdyzonul, un hormon 


ce controlează procesul de năpârlire. 


Corpora allata este un organ glandular pereche, care secretă hormonul juvenil, ce 


reglează metamorfoza şi reproducerea. 


Sistemul digestiv are rol în stocarea hranei, digestia şi absorbţia nutrientilor, precum şi în 
excretia substanţelor rezultate în urma metabolismului. Este alcătuit din tub digestiv şi 


organe anexe. 


Tubul digestiv este format din trei regiuni: 
> intestinul anterior (stomodeum), alcătuit din cavitate bucală, faringe, esofag, gusa 


şi proventricul (stomac triturator); are rol în ingerarea, stocarea, triturarea 

(mărunțirea) şi transportul hranei; guşa este dezvoltată la insectele sugătoare, unde 
serveşte ca rezervor de hrană; 

> intestinul mediu (mezenteron), care constituie stomacul propriu-zis, unde are loc 
digestia şi absorbția nutrientilor; 

> intestinul posterior (proctodeum), alcătuit din pilor, ileum, colon şi rectum, 
prevăzut cu papile rectale; are rol în absorbția apei, sărurilor minerale şi a altor 


substanţe utile (de ex. aminoacizi) din fecale şi urină. 


Glandele anexe ale tubului digestiv sunt reprezentate prin: 
> 2-3 perechi de glande salivare, situate în torace; 
> cecumurile gastrice, care se deschid în regiunea anterioară a mezenteronului şi 
secretă enzime digestive; 
> tubii Malpighi, care sunt componente ale aparatului excretor si se deschid la 


nivelul proctodeumului. 


Sistemul circulator este deschis către cavitatea corpului, numită hemocel şi este alcătuit 
din puţine vase şi compartimente, care au rolul de a directiona circulația hemolimfei 
(lichidului circulant). Aceasta circulă printr-un vas dorsal, închis posterior şi deschis 
anterior şi prin hemocel, în jurul organelor interne. Partea anterioară a vasului dorsal 
formează aorta, care se deschide la baza capului sau în cap, iar partea posterioară 
formează inima. Aceasta este alcătuită din cămăruţe, numite ventriculite, care comunică 
cu cavitatea corpului prin orificii prevăzute cu valvule, numite ostiole. Inima este 
suspendată în partea dorsală a abdomenului de mușchi aliformi, triunghiulari, care se 


prind cu baza de pereții ventriculitelor şi cu vârful de peretele corpului. 


Sistemul respirator este de tip traheal, fiind format din tuburi de origine ectodermică, 
numite trahei. Acestea sunt invaginări ale ectodermului, care se ramifică din ce in ce mai 
mult în tot corpul, ducând oxigen la fiecare celulă în parte. Ultimele ramificații ale 
tuburilor traheene se numesc traheole şi au diametrul de 1 u, şi chiar mai mic. Traheile 
au în interior o cuticulă, a cărei epicuticulă formează o spirală, numită tenidie. Aceasta 
are rolul de a asigura elasticitatea traheilor şi de a menţine lumenul acestora permanent 


deschis. 

Sistemul respirator se deschide la exterior prin orificii, numite stigme sau spiracule, 
situate, in general, pe laturile corpului, la nivelul pleurelor. In mod primitiv există o 
pereche de spiracule pe fiecare segment postcefalic. Insectele actuale nu au mai mult de 


10 perechi de stigme (2 toracice şi 8 abdominale), majoritatea având 8 sau 9 perechi. 


Acest sistem respirator este caracteristic pentru insectele terestre. La unele larve acvatice 
şi la multe larve endoparazite, stigmele sunt absente, iar traheile sunt puternic ramificate 
şi formează la suprafața corpului o reţea. Aceasta acoperă întreaga suprafață a corpului, 
astfel încât schimburile de gaze respiratorii se realizează prin tegument, sau pătrunde în 


expansiuni tegumentare (filamente sau lamele), formând traheobranhii. 


Sistemul excretor format din mai multe componente: 
> tuburile Malpighi, care sunt diverticule intestinale deschise la nivelul 
proctodeumului; 


> celule pericardice, dispuse în jurul inimii; 

țesutul adipos sau corpul adipos, situat sub tegument şi în jurul organelor interne; 


> celule speciale din pereţii mezenteronului sau proctodeumului. 


Tuburile Malpighi preiau substanţele de excretie din hemocel şi le elimina, prin 
proctodeum, la exterior. Celelalte componente ale sistemului excretor au rol de rinichi de 
acumulare: retin anumite substanţe de excretie (temporar sau permanent), le descompun 
în compuşi mai simpli şi le redau în hemolimfă, de unde sunt preluate de tuburile 


Malpighi. 


Sistemul reproducător este alcătuit din: gonade (ovare sau testicule), conducte genitale, 


glande genitale, organe anexe şi armătura genitală externă. 
Funcţiile principale ale sistemului genital femel sunt următoarele: producerea de ovule, 


de către ovare; secreția, de către glandele genitale, a unor substanţe care formează ooteca 


(formaţiune în care sunt protejate ouăle) şi a unei substanţe adezive cu ajutorul căreia 

ouăle sunt lipite de substrat; stocarea spermatozoizilor în organele anexe ale sistemului 


genital. 


La mascul, funcţiile principale ale sistemului genital sunt producerea, stocarea şi 
transportul spermatozoizilor către gonoductul femel. Organele anexe ale sistemului 
genital mascul secretă substanţele ce intră în alcătuirea lichidului spermatic şi contribuie 


la formarea spermatoforului (formaţiune proteică în care sunt incluşi spermatozoizii). 


La insecte se observă diferențieri ale sexelor la maturitate, prin unele caractere sexuale 
secundare (mărimea şi culoarea corpului, reducerea aripilor etc.), particularități ce 
constituie dimorfismul sexual. Aceste caractere se impart în caractere ornamentale - 
diferențieri de culoare (de ex. la speciile diurne de fluturi - ordinul Lepidoptera), 
excrescente (de ex. la coleopterul Oryctes nasicornis) sau dezvoltarea mandibulelor (de 
ex. la coleopterul Lucanus cervus — rădaşca) la masculi şi caractere funcționale - organe 
senzoriale mai dezvoltate (de ex. antenele la cărăbuşi — ordinul Coleoptera) la masculi, 
aripi rudimentare (de ex. la fluturele Operophtera brumata) sau absenţa aripilor şi 


picioarelor (de ex. la homopterele din familia Coccidae) la femele. 


26 


5. REPRODUCEREA SI DEZVOLTAREA INSECTELOR 


5.1. Reproducerea insectelor 

La majoritatea insectelor sexele sunt separate, reproducerea fiind bisexuata. Aceasta 
presupune participarea la reproducere a insectelor de sexe diferite: masculi si femele. 
Există şi cazuri de partenogeneză, poliembrionie,  pedogeneză, neotenie şi 
hermafroditism. La multe specii se întâlneşte o alternanță între generaţiile 


partenogenetice şi cele bisexuale, în funcţie de sezon şi cantitatea de hrană disponibilă. 


La majoritatea insectelor, adulţii abia aparuti au organele sexuale nedezvoltate, iar pentru 
atingerea maturității sexuale trebuie să parcurgă o perioadă de hrănire suplimentară, 
numită perioadă preovipozitară. Aceasta are o durată caracteristică pentru fiecare specie 
şi depinde de condiţiile ecologice (cantitatea şi calitatea hranei, temperatura, umiditatea, 
lumină etc.). În perioada preovipozitară, unele specii de insecte pot produce pagube mari 
plantelor de cultură (de ex. gărgărița sfeclei - Bothynoderes punctiventris, gărgăriţa 


porumbului - Tanymecus dilaticollis, din ordinul Coleoptera). 


La majoritatea speciilor de insecte, prezența armăturii genitale externe la mascul permite 


transferul direct al spermei la femelă în timpul copulatiei (împerecherii propriu-zise). 


Cele mai multe specii de insecte sunt ovipare: femela depune ouă, care se dezvoltă în 
mediul extern. Majoritatea femelelor depun ouăle cu ajutorul unui ovipozitor, format fie 
din apendicele modificate ale segmentelor genitale, fie din ultimele segmente abdominale 
extensibile. La multe specii de insecte ouăle sunt eliminate împreună cu o secreție 
proteică, care le fixează de substrat. La altele ouăle sunt incluse într-o ootecă, care le 


protejează de deshidratare (de ex. la gandacii de bucătărie - ordinul Blattaria). 

Totalitatea ouălor depuse de o femelă o singură dată sau în cursul vieţii se numeşte pontă. 
De obicei, ouăle sunt depuse pe sau în apropierea sursei de hrană necesară larvelor/ 
nimfelor: 

> pe frunze — Euridema ornatum (ordinul Heteroptera); Leptinotarsa decemlineata — 
gândacul de Colorado (ordinul Coleoptera), Aporia crataegi, Pieris brassicae — 
albinita (ordinul Lepidoptera); 
pe ramuri şi tulpini — Malacosoma neustria, Cossus cossus (ordinul Lepidoptera); 
pe fructe — Cydia pomonella (ordinul Lepidoptera); 
în frunze — Athalia rosae (ordinul Hymenoptera); 
în mugurii florali — Anthonomus cintus (ordinul Coleoptera); 


în fructe — Rhynchites bacchus (ordinul Coleoptera); 

in sol, liber - Melolontha melolontha — cărăbuşul de mai, Anisoplia sp. (ordinul 
Coleoptera) sau in ooteci - Calliptamus italicus, Dociostaurus maroccanus (ordinul 
Orthoptera); 


> in ouăle, larvele sau pupele insectelor gazdă, în cazul speciilor parazitoide. 


Numărul ouălor depuse de o insectă variază foarte mult în funcție de specie şi de 
condițiile ecologice (temperatură, umiditate, cantitatea şi calitatea hranei, paraziți etc.). 
Astfel, femelele păduchelui lânos (Eriosoma lanigerum - ordinul Homoptera) şi ale 
filoxerei (Phylloxera vestatrix - ordinul Homoptera) depun un singur ou; musca de Hessa 
(Mayetiola destructor - ordinul Diptera) depune până la 470 de ouă; buha semănăturilor 
(Scotia segetum - ordinul Lepidoptera) depune 1.200-1.800 ouă, în timp ce femelele 
gândacului de Colorado (Leptinotarsa decemlineata - ordinul Coleoptera) depun până la 
3.000 ouă. Matca termitelor (ordinul Isoptera), depune într-o singură zi până la 30.000 


ouă. 


Ouăle pot fi depuse izolat, în mai multe grupe sau toate la un loc; de exemplu speciile de 
lepidoptere defoliatoare: la Tortrix viridana câte două, la Lymantria monacha în grupe 
mici, la Malacosoma neustria toate în formă de inel, la Lymantria dispar (omida păroasă 


a stejarului) toate într-o grămăjoară ovală şi acoperite cu perişori. 

La insectele cu viata scurtă (de ex. ordinul Ephemeroptera) ouăle sunt depuse o singură 
dată sau la intervale foarte scurte, iar la cele cu viata lungă ponta este eşalonată, iar 


numărul ouălor depuse scade treptat odată cu vârsta. 


Cunoaşterea modului şi locului de depunere a ouălor prezintă importanță deosebită în 
cazul speciilor de insecte dăunătoare, atât pentru întocmirea prognozei apariţiei 


insectelor, cât şi pentru aplicarea unor măsuri adecvate de control. 


Există şi specii ovovivipare sau vivipare de insecte. La cele ovovivipare, o parte din 
dezvoltarea oului are loc în corpul matern (de ex. la Musca domestica - ordinul Diptera). 
Speciile vivipare pot fi grupate la rândul lor astfel: 
> specii larvipare, la care întreaga dezvoltare a oului are loc în corpul femelei şi sunt 
depuse direct larve (de ex. la puricii de plante — ordinul Homoptera, familia 
Aphididae); 
> specii pupipare, la care întreaga dezvoltare a oului şi larvei are loc in gonoductul 
femel si sunt depuse larve complet dezvoltate, care se transforma imediat in pupe 


(la unele muşte, de ex. cele din familia Glossinidae). 


Partenogeneza reprezintă o înmulțire unisexuată, la care ouăle provin din ovule 
nefecundate; poate fi: 
> obligatorie, când reproducerea se realizează prin ovule nefecundate; masculii 
lipsesc sau sunt foarte rari; la rândul său poate fi constantă, când din ouă se 
dezvoltă numai femele şi foarte rar masculi (ex. la Phasmida) sau ciclică, când 
apar alternativ mai multe generaţii partenogenetice şi una bisexuală (ex. la 
homopterele Aphididae); 
> facultativă, care are loc atât prin ovule fecundate, cât şi prin ouă; de exemplu 
matca de albină poate depune ouă din care eclozează mătci şi lucrătoare şi ovule 
din care se dezvoltă trântori; 
> accidentală, când, de regulă, ovulele nefecundate nu sunt viabile şi foarte rar dau 


naştere la indivizi de ambele sexe. 

La unele specii de insecte ciclul de viata se reduce prin disparitia stadiului de adult si 
chiar a celui de pupă, astfel încât reproducerea se realizează exclusiv prin partenogeneza. 
Reproducerea în stadiul de larvă sau de pupă poartă numele de pedogeneză. În acest caz, 
pe lângă dezvoltarea precoce a ouălor din ovule nefecundate, nu există alte adaptări 


legate de reproducere. 


Atunci când larvele îşi dezvoltă caracteristicile reproductive ale adultului, inclusiv 
capacitatea de a localiza partenerul, de a participa la copulatie şi de a depune ouă sau 
larve, fenomenul poartă numele de neotenie (ex. la homopterele Cocoidea şi la 


Strepsiptera). 


Hermafroditismul este foarte rar întâlnit; a fost descris la câteva specii de Iceria 
(păduchele lânos al citricelor) din ordinul Homoptera şi la dipterele care trăiesc în 


termitiere (Termitoxenia). 


5.2. Dezvoltarea insectelor 


Dezvoltarea (ontogenia) insectelor reprezintă totalitatea proceselor şi transformărilor care 
au loc de la fecundarea ovulului cu formarea oului şi până la moartea fiziologică a 
adultului. În dezvoltarea insectelor se disting 3 faze: 
> dezvoltarea embrionară, care începe de la fecundarea ovulului şi durează până la 
formarea larvei în ou, 
> dezvoltarea postembrionară, care începe la eclozarea larvei şi durează până la 
apariţia adultului, 


> dezvoltarea postmetabolă sau dezvoltarea stadiului adult. 


În cursul dezvoltării postembrionare se disting două procese importante: creşterea şi 
metamorfoza. Creşterea insectelor este un proces discontinuu, cel puţin pentru părțile 
sclerotizate ale corpului, deoarece cuticula rigidă limitează creşterea în dimensiuni a 
corpului. Aceasta se realizează prin năpârlire, care reprezintă îndepărtarea periodică a 
cuticulei cu formarea unei cuticule noi. Astfel, segmentele corpului care poartă sclerite şi 
apendicele cresc în dimensiuni numai în perioada ce urmează după năpârlire, până la 


îngroşarea şi întărirea cuticulei nou formate. 

Perioada cuprinsa intre doua naparliri se numeste stadiu de dezvoltare, iar durata acestuia 
poate fi afectată de resursa de hrană, temperatură, densitatea larvelor şi de anumite 


traume fizice (ex. pierderea apendicelor) şi poate să difere la cele două sexe. 


Insectele primitive, primar nearipate (Apterygota) au o creştere nedeterminată, animalul 
continuând să năpârlească până la moarte, dar odată ajuns la maturitate (în stadiul adult) 


nu mai creşte în dimensiuni. 


La majoritatea insectelor creșterea este determinată, existând un stadiu anume în care 
creşterea şi năpârlirea se opresc. Toate insectele cu creştere determinată devin mature din 
punct de vedere reproductiv în stadiul final, care poartă numele de stadiul de adult sau 
imago. Adulții, în general, poartă aripi,dar există şi specii la care apare un apterism 
secundar ca adaptare la diferite moduri de viata. La un singur ordin — Ephemeroptera, 


există un stadiu de subimago, capabil de zbor, dar în general incapabil de reproducere. 


La unele grupe de pterigote numărul de stadii imature poate varia în cadrul aceleiaşi 
specii în funcţie de condiţiile ecologice (ex. temperatura, cantitatea şi calitatea hranei, 


densitatea larvelor). 


Pe măsură ce năpârlesc şi cresc insectele suferă modificări morfologice mai mult sau mai 
puţin accentuate, care afectează atât structurile externe cât şi organele interne. Aceste 
modificări poartă numele de metamorfoză. După gradul în care metamorfoza 
postembrionară afectează forma corpului se deosebesc trei tipuri de dezvoltare la insecte: 
> dezvoltare ametabolă (fără metamorfoză), când indivizii eclozati sunt asemănători 
cu adulții, dar mai mici şi fără armătură genitală externă. Se întâlneşte la insectele 
primitive, apterigote, la care adulții continuă să năpârlească şi după atingerea 
maturității sexuale; 
> dezvoltare cu metamorfoză, întâlnită la insectele pterigote, la care în perioada 
postembrionară au loc o serie de transformări care afectează mai mult sau mai 
putin forma corpului. Aceste insecte pot fi împărțite în două categorii: 
hemimetabole sau cu metamorfoză incompletă şi holometabole sau cu 


metamorfoză completă. 

La insectele hemimetabole dezvoltarea aripilor are loc la exterior, în evaginări 
tegumentare dorsale vizibile in stadiile imature, de aceea sunt cunoscute sub numele de 


Exopterygota sau Hemimetabola. Aceasta grupare nu reprezinta o unitate filogenetica. 


La insectele holometabole există un stadiu de pupă, imobil sau aproape imobil, în cursul 
căruia au loc procese de histoliză a organizației larvare şi de histogeneză a organizației 
adultului. Aripile şi celelalte structuri ale adultului se dezvoltă din grupe de celule 
nediferentiate, situate în interiorul corpului şi foarte putin vizibile până în stadiul de pupă. 
La aceste insecte aripile se dezvoltă în invaginări ale tegumentului, care sunt evaginate 
înainte de apariția adultului. Ordinele de insecte care au acest mod de dezvoltare 


formează o unitate filogenetică numită Endopterygota sau Holometabola. 


În ciclul de viaţă al insectelor se disting următoarele stadii: 
> ou, larve sau nimfe şi adult în cazul insectelor hemimetabole; 


> ou, larve, pupă si adult în cazul insectelor holometabole. 


Dezvoltarea stadiilor imature de insecte se caracterizează prin năpârliri repetate, separate 
prin perioade de hrănire. La insectele hemimetabole numărul năpârlirilor este in general 


mai mare comparativ cu insectele holometabole. 


Toate stadiile imature ale insectelor holometabole sunt denumite larve. Indivizii imaturi 
ai insectelor hemimetabole acvatice (Odonata, Ephemeroptera, Plecoptera), deşi au 
primordiile aripilor vizibile la exterior, sunt frecvent numite larve, în timp ce stadiile 


imature ale speciilor hemimetabole terestre sunt denumite nimfe (ex. la Heteroptera). 


Larvele diferă foarte mult de adulţi, ca morfologie externă şi organizare internă, în timp 
ce nimfele sunt asemănătoare cu adulții, diferenţele fiind legate numai de talie (nimfele 
sunt mai mici), gradul de dezvoltare a aripilor şi sistemului reproducător. Cu fiecare 
năpârlire diferenţele dintre nimfe si adulţi sunt din ce în ce mai mici. În plus, larvele au 
un mod de hrănire şi de viata foarte diferit de cel al adulţilor, spre deosebire de nimfe, 


care cel mai adesea folosesc aceleaşi surse de hrană şi se întâlnesc în aceleaşi locuri cu 

adulţii. Se poate concluziona că metamorfoza completa reduce foarte mult competiția 


dintre adulți şi stadiile imature. 


Insectele au cicluri biologice scurte. Timpul necesar dezvoltării unei generații variază în 
limite mari de la o specie la alta; la unele specii dezvoltarea unei generaţii are loc într-un 
timp foarte scurt (câteva zile sau săptămâni), iar la altele se prelungeşte un timp 
îndelungat (luni, ani). În funcţie de timpul necesar dezvoltării unei generaţii, fata de 
durata unui an, insectele se clasifică în următoarele grupe: 
> univoltine, cu o generaţie pe an; utilizează resursele disponibile numai în sezonul 
cald (ex. insectele fitofage din regiunile temperate); 
> bivoltine, cu două generaţii pe an; se dezvoltă mai încet, utilizând resurse mai 
răspândite; 
> polivoltine sau multivoltine, cu mai multe generaţii pe an; au dimensiuni mai 
mici, se dezvoltă mai repede şi utilizează resurse disponibile pe toată perioada 
anului; 
> multianuale, la care dezvoltarea unei generaţii are loc pe o perioadă de mai multi 
ani. În această categorie intră insectele care trăiesc în regiunile polare şi cele care 
utilizează surse de hrană sărace în nutrienți (ex. coleopterele care se dezvoltă in 


lemnul mort). 


Numărul de generații, la majoritatea speciilor de insecte, variază şi în legătură cu 
condiţiile de mediu (temperatură, umiditate, hrană etc.). Există şi specii care indiferent de 
răspândirea lor geografică, prezintă întotdeauna acelaşi număr de generaţii. La unele 
specii de insecte (bivoltine şi polivoltine), la care ponta este eşalonată pe o perioadă mai 


îndelungată, generaţiile se suprapun, întâlnindu-se în anumite perioade diferite stadii ale 


insectei, ceea ce îngreunează aplicarea măsurilor de combatere. 


Majoritatea speciilor de insecte nu au o dezvoltare continuă pe toată perioada anului, ci 


îşi întrerup dezvoltarea în perioadele cu condiţii ecologice nefavorabile. 


Intreruperea temporară apărută în timpul dezvoltării insectelor, mai ales la speciile din 


regiunile temperate, poartă numele de diapauză. Aceasta reprezintă o adaptare la 

condiţiile ecologice nefavorabile şi poate să apară în sezonul cald - estivatie (diapauza 
estivală) sau în sezonul rece — hibernare (diapauză hiemală). Întreruperea dezvoltării se 
poate produce în orice stadiu de dezvoltare şi este caracteristică fiecărei specii. Astfel 
diapauza poate fi embrionară, larvară, pupală sau imaginală. În timpul diapauzei 


procesele fiziologice din corpul insectelor se reduc la minimum. 


După modul cum intervine diapauza, ea poate fi: 
> facultativă, când este determinată, în general, de apariţia unor condiţii ecologice 
nefavorabile, 
> obligatorie, când se manifestă întotdeauna în dezvoltarea insectelor, indiferent de 


evoluţia condiţiilor ecologice. 


La insectele monovoltine din regiunile temperate, diapauza hiemală, indiferent de stadiul 
în care se petrece, este obligatorie, pe când insectele polivoltine din aceste zone se 
dezvoltă în cursul anului fără diapauză, aceasta apărând obligatoriu numai la generația de 


toamnă. 


Printre condițiile ecologice care pot determina intrarea în diapauză, reducerea sau 
suspendarea ei se numără: temperatura, lumina, umiditatea, hrana etc.; aceşti factori pot 


acționa independent sau în complex. 


În condiţiile regiunilor temperate, răcirea timpului în toamnă determină insectele să se 
retragă în adăposturi, care le oferă o protecție mai mult sau mai putin sigură împotriva 
temperaturilor joase. În aceste adăposturi insectele rămân până în primăvară, când 
regimul termic devine favorabil reluării activităţii. Aceasta este diapauza hiemală şi, în 


regiunile temperate, face parte integrală din ciclul biologic al insectei. 


Hibernarea, la marea majoritate a insectelor, are loc întotdeauna în acelaşi stadiu şi 
obişnuit în aceleaşi locuri. Cunoaşterea stadiului de hibernare a insectei, precum şi 
locurile de hibernare utilizate prezintă o importanță practică deosebită în ceea ce priveşte 


aplicarea diferitelor măsuri de combatere a insectelor dăunătoare. 

6. SISTEMATICA INSECTELOR 


CLASA HEXAPODA sau INSECTA 


Nota: termenul de INSECTA a fost utilizat pentru a desemna grupe de hexapode mai mult sau 
mai putin cuprinzătoare. Ocazional este utilizat ca sinonim numai pentru PTERYGOTA 
(insecte cu aripi). Adesea este utilizat ca sinonim pentru HEXAPODA. În prezent cel mai 
utilizat sens al termenului este ca sinonim pentru ECTOGNATHA (hexapode cu piesele bucale 


vizibile în repaus). 


Hexapoda cuprinde toate artropodele cu 6 picioare, care sunt încadrate în două grupe: 
> Entognatha — hexapode cu cap entognat (cu piesele bucale incluse în repaus într-o 
cavitate a capsulei cefalice), apterigote (fără aripi) şi cu dezvoltare nedeterminată 
(năpârlesc până la moarte), ametabolă (fără metamorfoză); 
>  Ectognatha - hexapode cu cap ectognat (cu piesele bucale vizibile în repaus, 


dispuse la exteriorul capsulei cefalice). 


1. ENTOGNATHA 


Ordinul Protura 
Ordinul Collembola 
Ordinul Diplura 


2. ECTOGNATHA 
2.1 APTERYGOTA - insecte ectognate primar nearipate (apterigote), cu creştere 


nedeterminată şi dezvoltare ametabola. 


Ordinul Archaeognatha (sau Microcoryphia) 

Ordinul Thysanura 


2.2. PTERYGOTA - insecte ectognate primar aripate sau secundar nearipate. 


Nota: Majoritatea sistematicienilor considera că Pterygota reprezintă un grup natural, dar nu şi 


Apterygota. De aceea, Apterygota nu mai apare in sistemele de clasificare. 


2.2.1. PALEOPTERA (insecte cu aripi primitive) — insecte pterigote la care, in repaus, 


aripile nu pot fi aplicate pe abdomen. 


Nota: Grupul PALEOPTERA nu este recunoscut in unele sisteme de clasificare, deoarece nu 
este considerat ca fiind un grup natural. In schimb, este larg acceptat faptul ci NEOPTERA 


reprezintă un grup natural (monofiletic), fiind recunoscut in sistemele de clasificare. 


Ordinul Ephemeroptera (rusalii) 
Ordinul Odonata (libelule) 
Subordinul Anisoptera — cu aripi diferite ca mărime 


Subordinul Zygoptera — cu aripi asemănătoare ca mărime 


2.2.2. NEOPTERA - insecte pterigote la care, în repaus, aripile pot fi aplicate pe 
abdomen. 


2.2.2.1. Orthopteroidea — insecte primitive cu aparat bucal masticator (ortopteroid). 


Ordinul Plecoptera (perle) 

Ordinul Phasmida (sau Phasmatodea) 

Ordinul Grylloblattodea (sau Grylloblattaria) 

Ordinul Mantodea (călugărițe) 

Ordinul Blattaria (sau Blattodea) (gândaci de bucătărie şi rudele lor) 


Ordinul Isoptera (termite) 


Nota: Dictyoptera (Mantodea + Blattaria + Isoptera) era recunoscut in trecut ca ordin de insecte. 
În prezent, este încă considerat ca grup natural (monofiletic) şi este recunoscut în sistemele de 


clasificare ca superordin. 

Ordinul Dermaptera (urechelnite) 
Ordinul Embioptera (sau Embiidina) 
Ordinul Orthoptera 

Subordinul Caelifera (lacuste) 


Subordinul Ensifera (cosasi, greieri, coropisnite) 


Nota: Multe din ordinele inferioare de neoptere (Mantodea, Blattaria, Isoptera, Dermaptera, 
Phasmidia etc.) erau considerate ca familii ale unui ordin mai cuprinzător — Orthoptera. În 


prezent, ordinul cuprinde numai taxonii din subordinele Caelifera şi Ensifera. 


Ordinul Zoraptera 


2.2.2.2. Hemipteroidea (Paraneoptera) — insecte neoptere cu trăsături comune în ceea 


ce priveşte structura pieselor bucale şi a picioarelor. 


Ordinul Psocoptera 


Ordinul Phthiraptera (păduchi) 


Notă: Initial, păduchii erau încadraţi în două ordine — Mallophaga si Anoplura. În prezent, 
malofagele şi anoplurele sunt incluse într-un singur ordin — Phthiraptera, cu patru subordine: 
Ischnocera (o parte din Mallophaga), Amblycera (o parte din Mallophaga), Rhyncophtherina 
(o parte din Mallophaga) şi Anoplura. 


Ordinul Thysanoptera (tripsi) 

Ordinul Hemiptera (paduchi de plante, cicade, plosnite etc.) 
Subordinul Auchenorrhyncha 
Subordinul Sternorrhyncha 


Subordinul Heteroptera (plosnite) 


Nota: Sistemul de clasificare care includea ordinele Hemiptera si Homoptera a fost modificat. 
Homoptera nu reprezintă un grup natural (monofiletic) şi, de aceea, nu mai este recunoscut in 
sistemele de clasificare. In schimb, se consideră că membrii celor două ordine trebuie incluse 
într-un singur ordin — Hemiptera în sens larg. În sistemul actual de clasificare homopterele sunt 


incluse în două subordine - Sternorrhyncha şi Auchenorrhyncha, iar vechile hemiptere în 

subordinul Heteroptera. Există şi un al patrulea subordin — Coleorrhyncha, prezent in regiunile 
sudice ale globului, care, din punct de vedere filogenetic, este intermediar între 


Auchenorrhyncha şi Heteroptera. 


2.2.2.3. Endopterygota (Holometabola) — insecte neoptere holometabole, la care 
dezvoltarea aripilor are loc în invaginări ale tegumentului, care sunt evaginate înainte de 


apariția adultului. 


Ordinul Neuroptera 
Ordinul Megaloptera 
Ordinul Raphidioptera 


Notă: În prezent, termenul Neuroptera este utilizat uneori în sens larg pentru a include ordinele 
Megaloptera şi Raphidioptera. În acest caz cele trei ordine sunt considerate subordine ale 


ordinului Neuroptera: Megaloptera, Raphidioidea şi Planipennia. 


Ordinul Coleoptera (gândaci) 
Subordinul Adephaga — coleoptere prădătoare 
Subordinul Polyphaga — coleoptere cu regim de hrană variat 
Ordinul Strepsiptera 
Ordinul Mecoptera (muşte scorpion şi rudele lor) 
Ordinul Siphonaptera (purici) 
Ordinul Diptera 
Subordinul Nematocera (țânțari) 
Subordinul Brachycera (muşte) 
Ordinul Trichoptera 
Ordinul Lepidoptera (molii şi fluturi) 
Ordinul Hymenoptera (albine, bondari, viespi, furnici etc.) 
Subordinul Symphyta — baza abdomenului se prinde de torace printr-o suprafaţă 
lată 
Subordinul Apocrita - baza abdomenului se prinde de torace printr-o porțiune 


îngustă 

Sistematica hexapodelor 


Ordinul 


Entognatha 


Protura 


Collembola 


Diplura 


Ectognatha 


Apterigota 


Archaeognatha 


Thysanura 


Pterigota 


Paleoptera 


Ephemeroptera 


Odonata 


Neoptera 


Orthopteropidea 


Plecoptera 


Phasmida 


Grylloblattodea 


Mantodea 


Blattaria 


Isoptera 


Dermaptera 


Embioptera 


Orthoptera 


Zoraptera 


Hemipteroidea 
(Paraneoptera) 


Psocoptera 


Phthyraptera 


Thysanoptera 


Hemiptera 


Endopterygota 
(Holometabola) 


Neuroptera 


Megaloptera 


Raphidioptera 


Coleoptera 


Strepsiptera 


Mecoptera 


Siphonaptera 


Diptera 


Trichoptera 


Lepidoptera 


Hymenoptera 

7. ECOLOGIA INSECTELOR 


Insectele, ca toate organismele, sunt supuse acțiunii simultane a factorilor abiotici şi 
biotici, care sunt cunoscuţi sub denumirea de factori ecologici. În raport cu factorii 
ecologici, speciile au o limită de toleranţă între care se situează optimul de dezvoltare sau 
optimul ecologic. Limitele acestor factori, între care o specie poate trăi se numeşte 
valență ecologică. Din acest punct de vedere, speciile pot fi: 

> euritope (euribionte), care suportă variații mari ale factorilor ecologici şi au o larga 

distribuţie geografică; 
> stenotope (steobionte), care suportă variaţii mai restrânse ale factorilor ecologici şi 


sunt localizate în regiuni limitate. 


Factorii ecologici influențează insectele în repartiția lor geografică, determină schimbări 
ale ciclurilor de dezvoltare, provoacă migrații în căutare de hrană sau locuri de 
reproducere, favorizează apariţia unor modificări adaptative, metabolice sau 


comportamentale etc. 


1. Relaţiile insectelor cu componentele abiotice ale mediului 
Dintre factorii abiotici cei mai importanți sunt temperatura şi umiditatea, la care se mai 


adaugă lumina, radiația solară, curenţii de aer şi presiunea atmosferică. 


Temperatura. La fiecare specie de insecte, ca la orice organism, activitatea biologică se 
desfăşoară între două praguri ale temperaturii: temperatura minimă (pragul inferior), 
temperatura la care îşi începe activitatea şi temperatura maximă (pragul superior), la care 
activitatea biologică încetează. În afară de aceste două praguri, organismele mai au un 


prag de prolificitate şi un optim termic. 

Insectele care suporta variatii mari de temperatura se numesc euriterme, iar cele care 
suportă variații mici se numesc stenoterme. Dezvoltarea fiecărei insecte, şi chiar a 
fiecărui stadiu, începe la o anumită temperatură (pragul biologic inferior) şi necesită 
pentru întreg ciclul biologic sau pentru fiecare stadiu în parte (la larve chiar pentru 
fiecare vârstă) o anumită cantitate de căldură, numită constantă termică (K). În cazul 
speciilor dăunătoare de insecte, calcularea constantei termice oferă posibilitatea 
determinării duratei de dezvoltare la diferite condiţii de temperatură, ceea ce prezintă o 


importanță practică pentru organizarea lucrărilor de combatere. 


Insectele, ca toate animalele ectoterme, îşi ridică temperatura corpului prin absorbţia 
căldurii solare, care este înlesnită de culoarea şi structura tegumentului (de exemplu, în 
păduri multe insecte au culori închise sau metalice), iar în timpul zborului printr-o 
activitate metabolică intensă. În general, pierderea de căldură depinde de raportul între 
suprafaţa şi masa corpului. La animalele mici, cum sunt insectele, acest raport este mare, 


iar compensarea pierderilor se face printr-un metabolism ridicat. 


Umiditatea. Ca şi în cazul temperaturii, există o umiditate optimă şi praguri biologice, 
superior şi inferior. Din punct de vedere al preferintei pentru umiditatea relativă, insectele 
pot fi: higrofile, cele care trăiesc în zonele cu 85-100% umiditate relativă, mezofile, cele 
care preferă zonele cu 45-85% umiditate relativă şi xerofile, cele adaptate la condiţiile 


secetoase, cu un procent de umiditate sub 45%. 


Marea majoritate a insectelor fitofage îşi iau apa din hrană, iar pierderea apei din 
organism se face prin tegument (evaporare), prin excretii şi dejectii. Există şi insecte care 
consumă apa direct, din bălți şi izvoare (de exemplu, albinele, fluturii, chiar unele omizi 
care o iau din roua depusă pe frunze). Insectele au diferite mecanisme de protecție 
împotriva  deshidratării, ca adaptări morfologice, ecologice şi  etologice 
(comportamentale). lată câteva exemple de asemenea adaptări: 

> invelisul chitinos; 

> secrețiile ceroase la Coccidae, Aphidae (Homoptera); 

> larvele insectelor care trăiesc in sol (Coleoptera: Scarabaeidae, Elateridae) preferă 


solurile umede, iar migraţia lor pe verticală şi orizontală, în timpul verii, se face in 

functie de umiditatea solului; 
> scăderea umidității in lemn până la 20% incetineste dezvoltarea larvelor de sub 


scoarta sau din lemn (Coleoptera: Ipidae, Cerambycidae; Hymenoptera: Siricidae). 


În afară de umiditatea atmosferică şi precipitaţiile lichide (ploile) si cele solide (zăpada) 
influenţează asupra insectelor. Precipitaţiile lichide pot favoriza unele specii de insecte 
prin mărirea umidității relative a aerului sau a umidității solului. Precipitaţiile abundente 
şi repezi pot influenţa nefavorabil dezvoltarea unor stadii de dezvoltare ale unor specii de 
insecte. Precipitaţiile sub formă de zăpadă pot avea de asemenea un rol important în 
dezvoltarea insectelor. Astfel, în iernile bogate în precipitaţii stratul de zăpadă formează 
un adăpost prielnic pentru hibernarea insectelor, în schimb în timpul iernilor lipsite de 


zăpadă şi cu geruri mari, o parte însemnată din insecte mor din cauza inghetului. 


Lumina este un alt factor ecologic care influenţează metabolismul insectelor, diapauza, 
zborul şi împerecherea, formarea pigmentilor etc. Insectele în diferite stadii pot avea o 
reacție fototropică pozitivă (de exemplu, adulţii de Lepidoptera, pentru a căror captare se 
utilizează surse luminoase) sau negativă (de exemplu, larvele de sub scoarța şi lemnul 


arborilor, precum şi cele din sol, care expuse la radiaţiile solare ale zilei, mor). 


Radiațiile solare acționează asupra dezvoltării insectelor prin energia radianta, care scade 
sau ridică temperatura mediului ambiant, sau indirect prin declanşarea reacţiilor 


fotochimice din organism. 


Curentii de aer (vântul) influenţează unele procese biologice ale insectelor: contribuie la 
intensificarea evaporării apei din corp, împiedică sau favorizează zborul, hrănirea, 
copulatia şi depunerea ouălor. De asemenea, joacă un rol important în răspândirea şi 


migraţia unor specii de insecte (ex. gândacul de Colorado, omida păroasă a dudului). 
Presiunea atmosferică normală este favorabilă desfăşurării unei activități intense a 


insectelor. Creşterea sau scăderea presiunii atmosferice influențează negativ activitatea 


insectelor. 


42 


Factorii climatici acționează in complex şi determina condițiile mediului in care are loc 
dezvoltarea organismelor. Cunoaşterea acestor factori şi a acţiunii lor asupra insectelor 
prezintă importanță deosebită în prognoza apariţiei speciilor dăunătoare şi organizarea 


măsurilor de combatere. 


Factorii edafici. Solul este un mediu complex, populat de o serie de specii de animale, 
inclusiv insecte. Solul influențează insectele direct, prin proprietățile sale şi indirect, prin 
conditionarea vegetației. Printre condiţiile edafice care determină răspândirea insectelor 
care trăiesc în sol se numără: umiditatea, temperatura, aerisirea şi aciditatea solului. În 
general, solurile uşoare, nisipoase sunt populate mai intens de insecte atât sub raport 


calitativ cât şi cantitativ, fata de cele grele, argiloase. 


După natura solurilor pe care le populează, insectele pot fi: pietrofile, care sunt frecvente 
în solurile pietroase; psamofile, care trăiesc în terenurile nisipoase; halofile, care se 
întâlnesc în terenurile sărăturoase; indiferente, care populează diferite soluri, independent 


de structura şi compoziţia lor. 


Insectele evită solurile cu umiditate excesivă care provoacă asfixierea larvelor, dar şi pe 
cele foarte uscate, care duc la deshidratare şi, respectiv, moartea lor. În privința acidității 
solului, unele specii (Coleoptera: Elateridae) se întâlnesc în soluri cu pH între 4-5,2, iar 
altele (Coleoptera: Scarabaeidae) preferă solurile cu reacție alcalină sau neutră. 
Deplasările pe verticală ale insectelor edafice sunt determinate îndeosebi de condiţiile 


abiotice, iar cele pe orizontală sunt legate de căutarea hranei. 


2. Relaţiile insectelor cu componentele biotice ale mediului 

Insectele se hrănesc cu diferite categorii de organisme (ciuperci, alge, plante superioare, 
animale nevertebrate şi vertebrate) şi la rândul lor reprezintă o sursă de hrană pentru alte 
organisme (virusuri, bacterii, ciuperci, protozoare, hidrozoare, spongieri, briozoare, 
viermi, aranee, acarieni, crustacee, chilopode, peşti, amfibieni, păsări, mamifere, plante 


carnivore). 

Din punct de vedere trofic, insectele se incadreaza in categoria consumatorilor, iar in 
functie de hrana consumata sunt consumatori primari, secundari, tertiari, cuaternari, sau 


se încadrează concomitent in mai multe categorii de consumatori. 


Speciile de insecte consumatori primari (fitofage), se hrănesc cu diferite parti ale 
plantelor, fiind filofage, xilofage, rizofage, seminifage, polinivore, nectarivore. Insectele 
fitofage sunt foarte numeroase şi sunt incluse îndeosebi în ordinele Orthoptera, 
Thysanoptera, Heteroptera, Homoptera, Coleoptera, Lepidoptera şi Diptera. Există specii 
la care este fitofag doar unul dintre stadii, larva sau adultul, şi specii la care ambele stadii 
se hrănesc cu acelaşi organ al plantei sau cu organe diferite. Pot fi consumate atât 
organele aeriene (flori, frunze, ramuri, lemnul şi scoarța tulpinilor, semințele, fructele) şi 


subterane ale plantelor vii (rădăcini, tuberculi, rizomi, bulbi), cât şi lemnul mort. 


Speciile de insecte consumatori secundari se hrănesc cu consumatorii primari (zoofage), 
fiind cuprinse în 3 categorii: paraziți, parazitoizi şi prădători. Insectele parazite, ca adulți 
sau ca adulţi şi larve, trăiesc pe corpul altor animale (ectoparazite), mai rar în interiorul 
corpului acestora (endoparazite). În această categorie se încadrează speciile hematofage 


de Phthiraptera, Siphonaptera, Heteroptera, Diptera. 


Insectele parazitoide sunt tot parazite, dar au primit această denumire pentru a sublinia 
faptul că sunt parazite numai în stadiul larvar, în corpul altor animale (insecte, miriapode, 
aranee, moluste etc.), în care se dezvoltă pe seama unui singur exemplar gazdă (ou, 
larvă, pupă sau adult), pe care îl omoară numai după realizarea propriei dezvoltări. 
Adulții parazitoizilor duc viata liberă, hrănindu-se cu polen, nectar, cu fluide ce ies din 
corpul gazdelor la pătrunderea ovipozitorului, în momentul depunerii oului. Parazitoizii 


sunt paraziți primari şi aparțin îndeosebi ordinelor Hymenoptera şi Diptera. 


Insectele prădătoare, ca adulți, ca larve, sau în ambele stadii, consumă mai multe 
exemplare aparținând altor organisme (protozoare, viermi, gasteropode, aranee, acarieni, 
crustacee, diplopode, chilopode, alte insecte, mormoloci de broască, puiet de peşte etc.). 
Speciile de insecte prădătoare sunt cuprinse în numerose ordine, dintre care cele mai 


importante sunt Odonata, Mantodea, Heteroptera, Hymenoptera, Coleoptera, Diptera. 

Speciile de insecte consumatori tertiari se hranesc cu consumatori secundari, in aceasta 
categorie fiind cuprinsi: prădători ai consumatorilor secundari; parazitoizi care 
parazitează parazitii primari, fund astfel paraziți secundari; parazitoizi care parazitează 
prădătorii ce se hrănesc cu consumatorii primari. Paraziti secundari sunt unele 


Hymenoptera. 


Speciile de insecte consumatori cuaternari se hrănesc cu consumatori terțiari, în această 
categorie fiind incluşi: prădători ai consumatorilor terțiari; parazitoizi care parazitează 
parazitii secundari, fiind astfel paraziți terțiari; parazitoizi care parazitează paraziții 
prădătorilor consumatori secundari; parazitoizi ai prădătorilor consumatori terțiari. 


Paraziti terțiari sunt unele Hymenoptera. 


În afară de aceste 4 categorii, cu poziţie clară, definită, a spectrului trofic, există şi insecte 
omnivore, detritofage (care se încadrează în toate cele patru categorii de consumatori), 
insecte coprofage şi necrofage (care sunt consumatori secundari, terțiari, cuaternari). 
Speciile de insecte omnivore, consumă atât produse de origine animală cât şi produse de 
origine vegetală. Cele mai cunoscute insecte cu regim omnivor sunt cuprinse în ordinul 


Blattaria. 


Speciile de insecte detritofage, se hrănesc cu fragmente de material organic rezultat din 
fărâmițarea şi descompunerea parţială a plantelor si animalelor moarte. În hrana acestora 
intră deci implicit descompunătorii (bacteriile şi ciupercile), care trăiesc pe seama 
particulelor organice animale şi vegetale. În această categorie sunt incluse larvele unor 


Diptera, unele Coleoptera, unele Dermaptera, Psocoptera, Collembola etc. 


Speciile de insecte coprofage consumă produşii de catabolism ai diferitelor animale, 
îndeosebi vertebrate. Cele mai multe specii coprofage aparţin ordinelor Coleoptera şi 
Diptera. Speciile de insecte necrofage trăiesc pe seama cadavrelor diferitelor animale. În 


această categorie sunt incluse specii de Coleoptera, Lepidoptera, larvele unor Diptera. 

8. INSECTELE CA DAUNATORI 


8.1. Definirea organismelor dăunătoare 

e sunt acelea pe care omul le consideră ca atare, deoarece aduc prejudicii pentru 
persoana sa, pentru bunurile sale, pentru mediul ambiant; 

e sunt organisme care afectează sănătatea omului sau se interpun pe traseul unor 
lanţuri trofice care îl interesează pe om, făcând ca materia şi energia din 
ecosisteme să fie orientate pe alte canale decât cele pe care omul caută să le 
dirijeze către sine; 

e suntcompetitori ai omului. 

Este posibil ca în unele aşezări omeneşti un organism să fie dăunător, iar în altele să fie 


util, domesticit sau acceptat — de ex. şobolanul, unele buruieni. 


8.2. Categorii de dăunători 


e Organisme patogene: 


= virusuri 
= bacterii 
= fungi 


e Organisme vegetale — specii invazive de plante, buruieni 
e Organisme animale 
= nevertebrate: nematode, moluste, acarieni, insecte, 
= vertebrate: păsări, mamifere. 
Speciile de insecte considerate de om ca dăunătoare sunt incluse în mai multe categorii, 
în funcţie de prejudiciile aduse economiei sau sănătăţii umane: 
e insecte dăunătoare plantelor cultivate, pădurilor, produselor vegetale depozitate, 
lemnului din construcții, mobilei, stâlpilor de telegraf, traverselor de cale ferată 


etc.; 


46 


e insectele dăunătoare produselor de origine animală (obiecte din lână, pene, 
blănuri, insecte din colecțiile entomologice, păsări şi mamifere împăiate, carne 
conservată, brânză etc.); 

e insecte parazite la om şi animalele de interes economic (păsări şi mamifere 
domestice, albina, viermi de mătase); 

e insecte vectoare: inoculatoare, urticante, vezicante; 

e insecte gazde intermediare sau definitive pentru unii paraziți (protozoare, viermi); 


e insecte generatoare de disconfort. 


8.3. Categorii de insecte dăunătoare plantelor, tipuri de dăunări 
În funcţie de numărul speciilor de plante pe seama cărora se hrănesc, speciile de insecte 
fitofage (filofage, xilofage, rizofage, seminifage) pot fi: 
> monofage, strict specializate pentru o singură specie de plante; 
> oligofage, care consumă un număr mic de specii de plante, de obicei din acelaşi 
gen; 


> polifage, care se hrănesc pe seama unui număr mare de specii de plante gazdă. 


După modul cum acţionează asupra plantelor, insectele dăunătoare se grupează în: 
>  dăunători principali (primari), care atacă plantele sănătoase şi produsele agricole, 
producând daune vizibile; 
>  dăunători secundari, care atacă plantele debilitate din diferite cauze (atacul unor 
dăunători, boli fiziologice etc.); 
> dăunători vectori, care, alături de daunele produse direct, transmit şi anumiţi 


agenți patogeni, infectând plantele sănătoase. 


Speciile de insecte fitofage pot afecta atât organele vegetative ale plantelor (frunze, 
tulpini, rădăcini), cât şi pe cele generative (muguri de rod, flori, fructe, seminţe). Unele 
insecte atacă numai organele aeriene ale plantelor, altele se instalează pe rădăcini, iar 
altele pot dăuna atât organele aeriene, cât şi pe cele subterane. La unele specii de insecte 
este fitofag doar unul din stadii (larva sau adultul), la altele ambele stadii, care se hrănesc 


cu acelaşi organ al plantei sau cu organe diferite. 

Atacul insectelor asupra unui organ al plantelor poate fi: total sau partial; cantitativ sau 
calitativ. Atacul este specific tipului de aparat bucal. Astfel, insectele cu aparat bucal 
pentru rupt şi mestecat (masticator) produc rosături externe sau interne, in timp ce 
insectele cu aparat bucal pentru intepat şi supt determină apariția petelor, răsucirea 
frunzelor, hipertrofierea ţesuturilor, necrozări etc. Sunt şi cazuri când forma de atac este 


caracteristică unei anumite specii de insecte. 


În urma atacului plantele înregistrează modificări morfo-fiziologice şi biochimice 
importante. Se reduc asimilatia, transpiratia, cantitățile de clorofilă, de substanțe de 
rezervă, care duc în final la debilitarea şi uscarea plantelor, la pierderi cantitative şi 


calitative. 


Atacul reprezintă acțiunea dăunătorului asupra plantelor şi se exprimă prin daune şi 
pagube. Dauna sau vătămarea este rezultatul atacului în urma căruia planta manifestă 
simptome de suferință, care se concretizează prin reducerea recoltei, fără ca aceasta să se 
poată evalua în greutate. Paguba sau pierderea este expresia cantitativă, economică a 


atacului. 


Pierderile anuale de recoltă datorate insectelor sunt estimate la 25-50% din producția 


potenţială, la care se adaugă 5-10% pierderi la produsele depozitate. 


Daunele produse de insectele fitofage pot fi directe, datorate consumului țesuturilor 
vegetale sau indirecte, înregistrate în urma altor activităţi ale insectelor. 
Acţiunile insectelor ce produc daune directe sunt: 
> consumarea parţială sau totală a limbului foliar, în procesul de hrănire al larvelor 
şi/sau adulților; 
> perforarea pe porțiuni mici a limbului foliar; 
> realizarea de galerii în frunze, numite „mine”, prin consumul parenchimului dintre 
cele două epiderme ale frunzei; 
> răsucirea frunzelor pentru a asigura hrană şi protecţie pentru larve; 


> consumarea organelor florale; 


48 


VV V Y 


formarea de hipertrofieri (gale, nodozitati) ale tesuturilor plantelor, ca reactie la 
actiunea de perforare a tesuturilor $i aspirare a sucului celular; 

formarea de pseudocecidii, care sunt contorsionări sau deformări ale frunzelor 
plantelor, din cauza acţiunii toxice a salivei injectate de insectele care aspiră seva 
plantelor; 

realizarea de galerii în fructe sau seminţe, prin consumarea conţinutului acestora; 
producerea de galerii între scoarță şi lemn; 

producerea de galerii în lemnul tulpinilor şi ramurilor; 

perforarea ţesuturilor şi aspirarea sucului celular, de către insectele cu aparat bucal 
adaptat pentru intepat şi supt; 

detaşarea unor parti din plante şi utilizarea lor ca rezervă de hrană pentru 
descendenţi; 

consumarea lemnului mort de către insectele xilofage, care pot distruge grinzile 
construcţiilor, parchetul, obiectele de mobilier, traversele de cale ferată, stâlpii de 
telegraf, diferite obiecte de lemn din muzee, plantele din ierbare, cărțile; 

consumul şi degradarea calitativă a produselor alimentare de origine vegetală 
(făină, mălai, griş, paste făinoase, biscuiţi, cacao, fructe uscate, plante medicinale, 


condimente etc.). 


Acţiunile insectelor ce produc daune indirecte sunt: 


> 
> 


depunerea ouălor în tesuturile plantelor; 

acoperirea diferitelor organe ale plantelor sau a produselor vegetale depozitate cu 
dejectii şi exuvii; 

distrugerea sistemului radicular al plantelor, prin săparea de galerii subterane şi 
construirea cuiburilor; 

inocularea unei salive toxice, care produce modificări biochimice în țesuturile 
plantelor, ce au drept consecinţe decolorări, înroşirea țesuturilor, necrozări şi chiar 
afectarea calităţii produselor obţinute (de exemplu, deteriorarea glutenului din 
făina obţinută din boabele de grâu atacate de speciile de heteroptere din genurile 
Eurigaster, Aelia, care nu mai panifică normal); 

vehicularea unor agenţi patogeni (virusuri, bacterii, ciuperci), care produc diferite 


boli la plante. 

8.4. Estimarea daunelor si pagubelor 
Dauna se exprima prin gradul de daunare, iar paguba prin pierderi de recolta la unitatea 


de suprafata. 


Gradul de daunare (Gd%) al unei culturi se stabileşte în cursul perioadei de vegetație şi 
se calculează procentual, fiind produsul dintre frecvența (F%) şi intensitatea atacului 
(1%), raportat la 100. Frecvența atacului (F%) reprezintă raportul dintre numărul de 
plante sau de organe ale plantei atacate şi numărul total de plante sau organe analizate, 
exprimat procentual. Intensitatea atacului (1%) reprezintă procentul în care este atacată o 
plantă sau un organ al plantei sau pierderea de recoltă înregistrată de o plantă sau de o 


cultură la unitatea de suprafaţă. 


Paguba (P%) reprezintă produsul dintre frecvenţa plantelor atacate (F%) şi intensitatea 


atacului (1%). 


8.5. Depistarea insectelor dăunătoare plantelor 
Depistarea insectelor dăunătoare reprezintă operațiunea prin care se descoperă şi se 
semnalează apariția, prezența dăunătorului şi a suprafeţei infestate, făcându-se aprecieri 


şi asupra gradului de intensitate a atacului. 


Depistarea se poate face după prezenţa insectei dăunătoare în diferite stadii (ouă, larve, 
pupe sau adulți) sau după urmele lăsate de acestea. În păduri, urmele lăsate de insectele 
dăunătoare pot fi reprezentate prin: excremente, defolieri, vârful uscat al răşinoaselor, 
găuri de intrare şi de zbor pe scoarță, desprinderea scoarței, scurgeri de răşină, gale pe 


diferite organe ale plantei. 

9. CONTROLUL POPULAȚIILOR DE INSECTE DĂUNĂTOARE 


9.1. Controlul natural al populațiilor de insecte 


In ecosistemele naturale se manifestă un control natural al populațiilor ce compun 


biocenozele. Efectivele acestor populaţii prezintă oscilaţii minime, între anumite limite, 


fără a înregistra creşteri sau scăderi accentuate, care le-ar putea periclita existența. In 


cadrul acestui control natural intervin: 


factori externi populațiilor: componentele mediului fizico-chimic; duşmanii 
naturali - prădători, parazitoizi, patogeni; hrana, competiția; 
factori interni ai populațiilor: polimorfismul, interrelatiile dintre indivizi de morfe 


diferite şi funcţiile îndeplinite de acestea. 


9.2. Contextul actual 


Conversia ecosistemelor naturale in ecosistemele antropizate, precum şi 
intervenția umană pe diferite căi, îndeosebi prin pesticide, au dus la scăderea 
drastică a diversităţii în ecosistemele antropizate şi în consecință a stabilității 
acestora, perturbând echilibrul relativ dintre efectivele populațiilor diferitelor 
specii, astfel că a avut loc o înmulţire excesivă a dăunătorilor animali şi îndeosebi 
a insectelor. 
În agroecosisteme, imparctul antropizării se resimte la nivelul structurii biocenozei 
agricole şi componentelor mediului fizico-chimic, cu consecințe asupra 
funcționării, organizării şi stabilităţii lor. 
Impactul antropizării se resimte şi asupra sistemelor ecologice considerate ca 
rămase în regim natural. 
Sistemele ecologice antropizate şi cele considerate a fi în regim natural sunt 
afectate şi de alte activităţi umane: 

e supraexploatare, 


e poluare industrială, 

e urbanizare, 


e schimbarea modului de utilizare a terenurilor. 


9.3. Modificarea structurii ecosistemelor sub impactul antropizării 


Parametru 


Ecosisteme naturale 


Ecosisteme antropizate 


I Structura biocenozei si a 


populatiilor 


Număr de nişe ecologice 


Mare, corelat cu numărul mare 


de populații 


Mic,corelat cu numărul mic de 


populaţii 


Numărul ŞI lungimea 


lanțurilor trofice 


Numeroase, lungi 


Puţine, scurte (scurtate prin 


intervenție antropică) 


Reţeaua trofică 


Bogată, complexă 


Simplă (simplificată de om) 


Compartimentul 


producătorilor primari 


Alcatuit din numeroase specii 


Alcatuit dintr-o specie 
dominanta, indeosebi in 
monocultura 


Compartimentul 
consumatorilor primari - I 
(fitofagi) 


Alcatuit din numeroase specil, 
dar cu un număr mai mic de 
indivizi 


Alcatuit din specii mai putine, 
permanent reprimate, dar cu 
posibilitatea unor explozii de 
înmulțire şi deci cu producerea 
de pagube economice 


Compartimentele celorlalte 
categorii de consumatori: II, 
III, IV, coprofagi, necrofagi, 
detritofagi 


Alcătuite din specii numeroase 


Alcătuite din specii mai 
puţine, permanent afectate de 
intervenția umană 


Amplitudinea oscilaţiilor şi 
fluctuatiilor efectivelor 
populationale 


Redusa, situata in cadrul 
domeniilor de stabilitate 


Mare; se inregistreaza oscilatii 
şi fluctuatii mari ale 
efectivelor (“explozii de 
înmulţire”) 


Distribuţia în spaţiu 


Predominant grupată, conform 
valentelor ecologice, corelat 
cu heterogenitatea mediului; 
uneori întâmplătoare sau 
aproximativ uniformă 


Uniformă în cazul 
producătorilor primari (impusă 
de om) 


Gradul de organizare a 
biocenozei 


Ridicat 


Scăzut 


Rezistenţa biocenozei față de 


Mare, efecte perturbatoare 


Redusă = dezechilibre 


acțiunea factorilor perturbatori | tamponate ecologice 
Controlul populațiilor Natural Predominant prin intervenţie 
antropică 


Echitabilitatea 


Crescută, proporțiile dintre 
efectivele diferitelor populații 
fiind echilibrat distribuite 


Scăzută; omul caută să 
impună efective mari ale 
producătorilor primari, care 
devin dominanti şi să realizeze 
o depresie a consumatorilor 

primari, prin aceasta afectand 
insa si celelalte categorii 
trofice 


Diversitatea biocenozei 


Optima 


Scazuta, indeosebi la nivelul 
producatorilor primari, prin 
cultivarea unei singure specii, 
dar si la nivelul celorlalte 
compartimente, indeosebi 
prin utilizarea pesticidelor 


II Structura mediului fizico- 
chimic (biotopului) 


Alcatuit din componentele 
mediului fizico-chimic, aflate 
in interactiune 


Mediul fizico-chimic este 
modificat prin introducerea in 
rezervoare a produsilor de 
sinteza (pesticide, 
îngrăşăminte minerale), 
inexistenti în natura 


III Circulaţia materiei in 
cadrul ecosistemului 


Prin numeroase canale 
înguste; în circuitele 
biogeochimice organismele 
preiau din rezervoare 
elementele minerale, pe care 
prin fotosinteză şi 
chemosinteză le încorporează 
în substanţa organică, apoi le 
redau, prin procesul de 
mineralizare 


Prin puţine canale largi, pe 
care omul caută să le dirijeze 
către sine; are loc o perturbare 
a circuitelor biogeochimice 
existente, declanşarea de noi 
circuite, în care sunt antrenați 
produsii sintetizati de om; se 
constata o tendinta de 
linearizare a acestor circuite 


Anihilarea dereglărilor în 
circulația materiei 


Dereglările la nivelul 
canalelor înguste sunt 
anihilate pe cale naturală, 
neafectând sistemul ecologic 


Dereglarea unui canal larg, 
prin înmulțirea unor fitofagi 
nu poate fi anihilată pe cale 
naturală, omul intervenind ca 
factor de reglare 


IV Capacitatea de 
autocontrol (autoreglare) a 
ecosistemului 


Mare; stările ecosistemului 
sunt menținute în cadrul unui 
domeniu de stabilitate 
compatibil cu persistenta sa 
temporo-spatiala, sistemul 
având comportament 
antientropic 


Scăzută; ecosistemul este 
mereu expus scoaterii din 
cadrul domeniului său de 
stabilitate, expus creşterii 
entropiei 


Dereglari în structura şi 
funcționarea ecosistemului 


Rare, de mică amploare, 
compensate de biocenoză 


Frecvente, de mare amploare 


Stabilitatea sistemului 


Ridicată, dar relativă 


Redusă 


V Interrelatia biocenoza- 
biotop 


Biocenoza controleaza 
biotopul (balanţa termică şi 
higrică, structura solului, 
regimul hidrologic) 


Biotopul controlează 
biocenoza, determinând 
fluctuații în structura şi 
realizarea funcțiilor 
biocenozei 


VI Tendinţa dinamicii 
ecosistemului 


Ecosisteme aflate în faze 
succesionale tinere sau în faze 
evolutive ale dezvoltării, cu 
tendinţa de creştere a gradului 
de organizare 


Ecosisteme aflate în faze 
succesionale de creştere, cu 
permanentă intervenție umană 
de scădere a gradului de 
organizare 


Producția biologică, raportul 
P/R 


Mare, raportul P/R tinde către 
0; tot ce se produce se 


Mica, raportul P/R este mare; 
omul scoate din sistem o buna 

consuma in cadrul parte din productia obtinuta 
ecosistemului 

VII Surse de energie pentru | Energia electromagnetică Energia electromagnetică 

ecosistem solară şi în mult mai mică solară, energia combustibililor 
măsură energia chimică fosili şi alte surse auxiliare de 

energie 

VIII Strategia ecosistemului | Strategia ecosistemului = Strategia omului = 
maximizarea fluxului de maximizarea producţiei 
energie ecosistemului 


9.4. Agroecosistemele — sisteme ecologice antropizate 


Sunt ecosisteme transformate, prin simplificare excesivă şi controlate de specia 
umană pentru producerea semiintensivă şi intensivă a cerealelor, legumelor, 
fructelor, plantelor tehnice şi a furajelor. 

Aceste ecosisteme preiau energia radiantă solară cu eficiență mare, datorită 
absenței competiţiei între producătorii primari. 

Au o structură mult simplificată, deoarece omul caută să impună una sau câteva 
specii de plante. 

Producătorii primari au efective foarte mari, iar distribuţia în spaţiu a indivizilor 
populațiilor acestora este aproximativ uniformă, ca urmare a intervenţiei omului, 
care stabileşte numărul de indivizi pe metru pătrat (de ex. la grâu, orz, secară) sau 
distanța dintre rânduri (de ex. la porumb, floarea soarelui, vita de vie, tomate). 

În culturile agricole, omul încearcă să fie principalul consumator, luptand prin 
diferite metode să înlature alte organisme consumatoare, pe care le consideră 
„dăunătoare”. 

Prin aceasta, precum şi prin recoltarea producţiei obţinute din cultură, omul 
modifică şi functia de circulaţie a materiei în agrosisteme, care se realizează prin 
puţine canale largi, pe care omul caută să le dirijeze către sine. 

Blocarea scurgerilor de energie pe alte canale decât cele pe care omul caută să le 
dirijeze către sine se face cu consum de energie auxiliară (energia combustibililor 
fosili, energia mecanică a animalelor, substanțe chimice de sinteză). 

Având număr mic de specii şi, corelat cu acestea, un număr mic de nişe ecologice, 
lanţuri trofice puţine şi scurte (scurtate prin intervenţie antropică), rețele trofice 
simple (simplificate de om), ecosistemele agricole sunt instabile, cu capacitate 
redusă de autocontrol, dependente permanent de intervenția omului pentru 


menţinerea speciilor considerate „utile” şi înlăturarea celor dăunătoare. 

Structura trofică a agrobiocenozelor este modificată (număr mic de specii din 
fiecare categorie trofică), ceea ce favorizează invazii ale dăunătorilor. 

Folosirea pesticidelor şi a îngrăşămintelor chimice, pentru distrugerea dăunătorilor 
şi creşterea productiei la hectar, determină perturbarea circuitelor biogeochimice 
existente şi declanşarea de noi circuite biogeochimice, în care sunt antrenați 
produşi sintetizati de om şi care nu există în ecosistemele naturale. 

În agrosisteme mediul fizico-chimic (biotopul) este modificat prin introducerea în 
rezervoare a produsilor de sinteză (pesticide, îngrăşăminte chimice), inexistenti in 
natură. 

Biotopul controlează biocenoza, determinând fluctuații în structura şi realizarea 
funcţiilor biocenozei. 

Variatiile componentelor fizico-chimice ale biotopului pot afecta stabilitatea 
agrosistemului, deci şi producţia. 

Agrosistemele sunt ecosisteme „tinere” (aflate în faze succesionale de creştere), în 
care productivitatea este mare. 
Prin agricultură omul declanşează anual noi succesiuni, „întinerind” (scazând 
gradul de organizare) permanent ecosistemele agricole. 
În agrosisteme sunt utilizate două surse de energie: 
e energia radianta solară captata de plante în procesul de fotosinteză şi 
transferată spre diferiți consumatori primari (inclusiv spre om); 
e energia auxiliară provenită din combustibilii fosili şi alte surse auxiliare de 
energie şi utilizată pentru fertilizare, aplicare de pesticide, irigații, 
mecanizarea lucrărilor agricole. 


Spre deosebire de ecosistemele naturale, unde acţionează numai selecția naturală, 


în agrosisteme omul face şi o selecție artificială. 

10. COMBATEREA INTEGRATA 


10.1. Managementul integrat al daunatorilor (Integrated Pest Management — 


IPM) — context, definiţie, scop 


Context 


Câteva decenii, pesticidele chimice au fost considerate singura metodă sigură de 
control a dăunătorilor, deoarece majoritatea pesticidelor s-au dovedit a fi eficiente, 
iar costul acestora reprezenta numai o mică parte din costurile totale de producţie. 
Nu se acorda atenţie unei abordări alternative, iar cazurile în care IPM-ul a avut 
succes au fost puţine. 

În ultima perioadă s-a înregistrat o creştere rapidă a necesităţii unor soluţii ale 


IPM, ca urmare a faptului că au devenit evidente limitele pesticidelor chimice. 


Limitele utilizării pesticidelor chimice 


1. 


A crescut cererea pentru o hrană sigură şi pentru conservarea mediului, pe măsura 
îmbunătăţirii vieţii oamenilor ca rezultat al dezvoltării economice. 
Costul aplicării pesticidelor a crescut, deoarece persoanele tinere care lucrează în 


agricultură vor să-şi protejeze sănătatea. 


3. Nu sunt uşor de găsit insecticide eficiente împotriva speciilor exotice. 


Pesticidele din noua generaţie sunt mult mai costisitoare, deoarece multe sunt 


produse pe baze organice. 


Unele specii endemice de dăunători pot dezvolta rapid rezistenţă la pesticide, 


astfel încât fermierii aplică cantităţi exorbitante de pesticide. 


Utilizarea în creştere a insectelor polenizatoare în sere. 

Definitie 
Termeni utilizaţi pentru acest mod de abordare al controlului dăunătorilor: 

o Controlul integrat 
o Managementul dăunătorilor 
o Managementul integrat al dăunătorilor 
o Combaterea integrată a dăunătorilor 
o Gestionarea integrată a dăunătorilor (OUG 34/2012) 

e 64 definiţii ale IPM 

e IPM = modalitatea de a controla populațiile dăunătorilor prin armonizarea 

metodelor de control, precum utilizarea duşmanilor naturali ai dăunătorilor, a 


pesticidelor şi a practicile culturale (metodelor agrofitotehnice). 


OUG 34/2012 pentru stabilirea cadrului institutional de acțiune în scopul utilizării 

durabile a pesticidelor pe teritoriul României: 

e gestionarea integrată a dăunătorilor__— analizarea tuturor metodelor disponibile 
de protecţie a plantelor şi integrarea ulterioară a unui ansamblu de măsuri 
adecvate, destinate să inhibe dezvoltarea populațiilor de organisme nocive şi să 
păstreze utilizarea produselor de protecție a plantelor şi a altor forme de 
intervenţie la nivele care sunt justificate din punct de vedere economic şi ecologic 
şi care reduc sau minimizează riscurile pentru sănătatea umană sau mediu. 
Gestionarea integrată a dăunătorilor pune accentul pe creşterea unor culturi 
sănătoase prin metode care afectează cât mai puţin agro-ecosistemele şi 


încurajează mecanismele naturale de control a dăunătorilor. 


Scop 

e Scopul IPM nu este eradicarea sau înlăturarea dăunătorilor, ci managementul 
populațiilor de dăunători astfel încât pagubele economice şi efectele secundare 
negative asupra mediului să fie minimizate. 

e La baza conceptului de IPM se află luarea unor decizii rationale pentru a preveni 
utilizarea excesivă a pesticidelor. Mai mult, IPM asigură protejarea mediului, 
realizarea unei agriculturi durabile şi obţinerea unor produse agricole de calitate 


superioară. 

IPM poate fi un remediu pentru problemele economice cauzate de pesticide - 


creşterea preţului produselor alimentare, creşterea cheltuielilor publice pentru 
epurarea apei şi pentru serviciile medicale. Astfel, IPM poate conduce la creşterea 
veniturilor fermierilor, la menţinerea productivității, la îmbunătățirea calității 


mediului şi la protecţia sănătății consumatorilor şi fermierilor. 


10.2. Analiza istorică a managementului integrat al dăunătorilor 


In ultimele decenii abordarea problemei IPM s-a extins ca urmare a necesității 
rezolvării problemelor complexe ce apar în urma presiunii economice asupra 


segmentului agricol de producţie. 


Scopul programelor de management integrat este reducerea numărului 
dăunătorilor şi implicit a pierderilor importante cauzate culturilor agricole. 
Între 1940 şi 1950 o serie de probleme au fost generate de utilizarea extensivă a 


pesticidelor, in principal apariția unor varietati de dăunatori rezistente la 
insecticide şi dispariția unor populații de pradatori ai acestora. 

Teoria şi principiile care stau la baza IPM s-au dezvoltat în a doua jumătate a sec. 
XX. 

Înainte de cel de-al doilea război mondial, controlul dăunătorilor se realiza în 
principal prin practici culturale, precum aratul, rotația culturilor şi înlăturarea 
mecanică a dăunătorilor. După război, în toată lumea a început să fie utilizat 
DDT-ul şi alte insecticide organice pentru controlul dăunătorilor. 

Perioada cuprinsă între sfârşitul anilor 1940 şi jumătatea anilor 1960 a fost 
denumită „Era întunecată” a controlului dăunătorilor. 

În prima parte a anilor 1950, utilizarea regulată a pesticidelor a reprezentat baza 
practicilor de control a dăunătorilor în aproape toate fermele din ţările 
industrializate. 

Majoritatea cercetărilor erau orientate pe dezvoltarea şi aplicarea pesticidelor. 

La începutul anilor 1970, fermierii ajunseseră să se bazeze pe pesticide, iar 
celelalte metode de control nici măcar nu erau luate în considerare. 

Programele regulate de stropire cu pesticide erau dezvoltate ca o bază de rutină 


pentru prevenirea atacului dăunătorilor, care asigura un scut protector de pesticide 


58 


indiferent dacă dăunătorii erau prezenți sau nu într-un număr suficient de mare 
pentru a produce pagube economice. 
La puţin timp de la introducerea programelor de control a dăunătorilor bazate pe 


pesticide, au început să apară probleme legate de rezistența dăunătorilor, revenirea 


atacurilor dăunătorilor şi remanenta pesticidelor. 

IPM a fost dezvoltat şi introdus ca şi concept în Statele Unite spre sfârşitul anilor 
1950. Controlul integrat a fost dezvoltat pentru a armoniza controlul chimic cu 
controlul biologic. 

Smith şi Allen (1954) au stabilit controlul integrat ca tendinţă în entomologia 
economică. Concepul initial se baza pe premisa că pesticidele puteau avea un 
impact minim asupra duşmanilor naturali ai dăunătorilor dacă erau aplicate la 
momentul potrivit şi în condiţii potrivite. 

În această perioadă a fost introdus un alt concept important pentru IPM şi anume 
cel de „prag economic de dăunare”. 

Acest concept se bazează pe cunoaşterea faptului că din punct de vedere numeric 
populațiile dăunătorilor fluctuează în mod natural. De aceea, măsurile de control 
ar trebui folosite numai pentru a preveni creşterea populației dăunătorilor la 
nivelul la care produc pagube economice. 

Orientarea IPM către tacticile care nu se bazează pe pesticide a început în anii 
1980, incluzând utilizarea pe scară extinsă a metodelor culturale de control, 
introducerea speciilor sau soiurilor rezistente de plante şi utilizarea controlului 
biologic. 

Deşi, s-a obținut un număr mare de rezultate ale cercetării în privința eficienței 
IPM pe durata anilor 1970 şi 1980, acest tip de management al dăunătorilor nu a 
fost implementat de către fermieri pe scară largă înainte de anii 1990. 

Unul din principalele motive a fost lipsa suportului financiar pentru extensia IPM- 
ului. 

În anii 1990, în dezvoltarea IPM s-a pus puternic accentul pe tehnicile şi politicile 


de extensie (diseminare a informaţiilor). 

Modificari istorice ale conceptului si abordarii IPM 


Anii 1960 Anii 1970 si 1980 Anii 1990 
Conservarea 
Scopul f ecosistemelor 
. Suprimarea sau a i 
Managementului : Maximizarea Reducerea costurilor 
: eradicarea ae i 
integrat all o producției de producție 
DENE dăunătorilor i z SR 
dăunătorilor Imbunatatirea 
tehnologiei agricole 
Organismele țintă | Un singur dăunător | Dăunătorii principali | Toate organismele din 
ale managementului | țintă din cultură ecosistemul țintă 
Principalele metode Metode diverse: | Abordarea sistemică 
de control a | Utilizarea pesticidelor | chimice, biologice şi | pentru a evita 
dăunătorilor culturale atacurile dăunătorilor 
S : he so Moderata sa tul 
Biodiversitatea Scazuta fai ata destu Mare 
de scăzută 
ni ET 7 . sae de d 
U latei ag Ferma individuală Satul sau comunitatea | Ferma individuală 
implementare 
; i sutul f Un singur sezon de ; S 
Unitatea de timp Unități scurte de timp 8 Semi-permenentă 


cultivare 


Scopul cercetării 


Dezvoltarea şi 
îmbunătățirea 
pesticidelor 


Dezvoltarea unor 
metode alternative 
utilizării pesticidelor 


Stabilirea sistemelor 
de management 
integrat al 
daunatorilor 
Dezvoltarea ŞI 
extinderea 
metodologiei 


10.3. Principiile combaterii integrate a dăunătorilor 


1. Nivele acceptabile ale dăunătorilor 


o Accentul se pune pe control, nu pe eradicare. 


o  ÎIndepărtarea totală a dăunătorilor este adesea imposibilă, iar încercarea 


poate fi costisitoare şi periculoasă pentru mediu. 


o Programele de combatere integrată stabilesc mai întâi nivelurile acceptabile 


de dăunare, numite praguri de acțiune şi apoi metodele de control ce 


trebuie aplicate în cazul în care aceste praguri sunt depăşite. 


o  Pragurile de acţiune sunt specifice dăunătorilor şi locurilor/siturilor. 


o Daca se permite populaţiei unui dăunător să supravieţuiască la un nivel 


rezonabil, presiunea selecţiei naturale este redusă. In acest fel daunătorii nu 


dezvoltă rezistență la substanţele chimice produse de plante sau la cele 


administrate în cultură. 

[9] 


Dacă sunt distruse multe din organismele dăunătoare, atunci cele care au 
devenit rezistente la substanțele chimice formează baza genetică pentru o 


populaţie nouă, mai rezistentă. 


2. Practici culturale preventive 


[9] 


Selectarea celor mai bune soiuri de plante pentru condiţiile locale de 
creştere şi menţinerea unor culturi sănătoase reprezintă prima linie de 
apărare împotriva dăunătorilor, alături de carantina fitosanitară şi tehnicile 


culturale, precum măsurile de igienă culturală. 


3. Monitorizare 


o 


Realizarea de observații periodice reprezintă punctul forte al combaterii 
integrate a dăunătorilor. Observațiile se realizează în două etape: inspecția 
şi identificarea. 

Pentru monitorizarea nivelului dăunătorilor se folosesc o serie de metode, 
printre care inspecția vizuală, utilizarea de capcane. 

Identificarea corectă a dăunătorului este crucială pentru succesul unui 
program de combatere integrată. 

Esentiale sunt şi înregistrarea seriilor de date şi cunoaşterea detaliată a 
comportamentului si ciclului de viata al speciei dăunătoare. 

Pentru determinarea momentului optim în care anumite specii de insecte 
pot înregistra explozii numerice se monitorizează creşterea temperaturii 


mediului. 


4. Metode mecanice de control 


o 


Dacă populația unui dăunător atinge un nivel inacceptabil, primele metode 
de control ce trebuie luate în considerare sunt cele mecanice, precum 


adunarea şi distrugerea dăunătorilor. 


5. Metode biologice de control 


o 


Procesele biologice şi elementele naturale pot asigura un control al 
dăunătorilor cu un impact minim asupra mediului şi adesea la un pret 
scăzut. 

Se pune accentul pe promovarea insectelor benefice, care se hrănesc pe 


seama speciilor dăunătoare țintă. 

In această categorie se încadrează şi bioinsecticidele obţinute pe baza 
microorganismelor naturale (de ex. Bacillus thuringiensis, fungi 


entomopatogeni, nematode entomopatogene). 


6. Utilizarea rationala a pesticidelor 


o 


Pesticidele sintetice sunt utilizate numai atunci când este absolut necesar şi 
adesea numai într-un moment specific din ciclul biologic al speciei 
dăunătoare. 

Multe din pesticidele din noua generaţie sunt obţinute din plante sau din 
substanțe naturale (de ex., nicotina, piretrina, analogi ai hormonilor 
juvenili), a căror componentă activă a fost modificată în sensul creşterii 


activităţii biologice sau stabilității. 

11. COMPONENTELE CONTROLULUI INTEGRAT AL POPULAȚIILOR 


DE INSECTE DĂUNĂTOARE 


11.1. Metode preventive şi agrofitotehnice sau culturale 


Carantina fitosanitară 


Carantina fitosanitară — totalitatea măsurilor care se aplică pentru a preântâmpina 
pătrunderea pe teritoriul țării a unor dăunători periculoşi plantelor, care nu au fost 
încă semnalati, pentru limitarea arealului de răspândire a unor specii dăunătoare 
existente numai în anumite zone sau pentru eliminarea unor focare izolate. 
Dăunătorii de carantină fitosanitară se pot răspândi pe mai multe căi: 

> prin migrari naturale; 

> prin transportul de produse agroalimentare din zonele infestate; 

> prin transportul materialului de înmulţire a plantelor din zone infestate în 

zone libere; 

> prin pământ transportat în diferite scopuri; 

> prin deşeuri vegetale, utilizate la ambalare; 

> prin mijloace de transport, pe care dăunătorii pot ajunge întâmplător şi apoi 

transportaţi la distanțe mari etc. 

Măsurile de carantină referitoare la preîntâmpinarea pătrunderii unor dăunători din 
alte tari constituie carantina externă, iar cele referitoare la limitarea răspândirii 
unor dăunători existenţi pe teritoriul ţării, dar cu areal limitat, carantina internă. 
Controlul fitosanitar se efectuează în toate vămile feroviare, maritime, în 
aeroporturi etc. Produsele de origine vegetală (seminţe, puieti, altoi, butaşi, bulbi, 
tuberculi etc.) exportate, importate sau în tranzit trebuie să fie însoțite de 
certificate fitosanitare, prin care să se ateste că transporturile respective sunt lipsite 
de dăunători de carantină. 
Controlul fitosanitar se execută după anumite reguli, în funcție de specificul 
produselor analizate şi dăunătorii urmăriţi, în conformitate cu listele oficiale a 

obiectelor de carantină fitosanitară, cu clauzele contractuale şi convențiile 
multilaterale şi bilaterale încheiate între tari. 
e Măsurile de carantină sunt asigurate de către direcțiile fitosanitare judeţene şi a 


municipiului Bucureşti. 


Metode agrofitotehnice 
e Metode agrofitotehnice sau culturale — folosite cu scopul principal de a asigura 
condiţii optime de dezvoltare plantelor, dar dirijate corespunzător pot defavoriza 
dezvoltarea şi înmulţirea dăunătorilor şi pot contribui la creşterea acțiunii pozitive 
a dușmanilor naturali ai dăunătorilor. 
e În general, măsurile agrofitotehnice sunt măsuri profilactice de mare importanţă. 
e Printre măsurile culturale care au un rol important în combaterea dăunătorilor şi 
mai ales a insectelor dăunătoare se numără: 
> Asolamentrul 
Lucrarile solului 
Aplicarea ingrasamintelor minerale si a amendamentelor 
Alegerea terenului 
Stabilirea şi respectarea epocii optime de semănat şi plantat 
Asigurarea şi îmbunătăţirea calităţii seminţelor 
Folosirea de material săditor sănătos 
Lucrările de întreținere a culturilor 
Recoltarea la timp a culturilor 
Măsuri de igienă culturală 


Practicarea unor culturi asociate 


VV VV VV VV VV WV 


Cultivarea timpurie a unor plante in benzi capcana 


Asolamentul 
e Consta in divizarea terenului de cultura in mai multe parcele si repartizarea prin 
rotatie a diferitelor culturi pe aceste parcele, cu revenirea unei culturi dupa mai 
multi ani. 
e Este favorabil plantelor prin succesiunea in timp si spatiu a unor plante cu 


exigente şi avantaje diferite fata de structura şi compoziția solului. 

e Este defavorabil dăunătorilor specifici culturilor respective, deoarece înmulțirea 
buruienilor sau a dăunătorilor animali este puternic stimulată de cultivarea pe 
aceeaşi parcelă timp de mai multi ani a aceleiaşi specii de plante. 

e Prin rotația culturilor se obțin rezultate bune împotriva unor dăunători specifici 
anumitor culturi prin alternarea cu alte culturi care nu constituie surse de hrană 
pentru speciile respective. 

e Prin amplasarea noilor culturi la anumite distanţe de culturile vechi se pot reduce 
posibilităţile de infestare şi gradul de dăunare al insectelor specifice culturilor 


respective. 


Lucrările solului 
e În sol se dezvoltă diferite stadii ale ale unor specii de insecte (ouă, larve, pupe sau 
adulți). 
e Aratul, grăparea, discuirea, lucrarea cu cultivatorul, săparea sau ararea solului sub 
coronamentul pomilor fructiferi 
e Conduc la distrugerea dăunătorilor: 
> prin acțiunea mecanică a pieselor active ale diferitelor unelte sau maşini 
agricole, 
> prin îngroparea lor sub brazdă, 
> prin scoaterea lor la suprafață şi expunerea la acţiune factorilor abiotici 
(temperatură, umiditate etc.) şi biotici (păsări, mamifere, insecte prădătoare 
etc.)., 
> prin distrugerea buruienilor şi a samulastrei pe care dăunătorii îşi continua 


dezvoltarea, după recoltare. 


Aplicarea îngrăşămintelor minerale şi a amendamentelor 
e Aplicarea rațională a îngrăşămintelor minerale, mai ales a celor azotoase şi 
potasice, pe lângă rolul pozitiv asupra plantelor, prin creşterea gradului de 
rezistenţă la atacul unor specii de dăunători, are şi o influență negativă asupra 
dăunătorilor. 
e S-a constatat că azotatul de amoniu produce o mortalitate ridicată la viermii sârmă, 


iar superfosfatul la limacide şi nematode. 

e Amendarea cu var a solurilor acide conduce la neutralizarea solurilor podzolice, 


acide, care sunt preferate de unele specii de insecte (de ex. viermii sârmă — larvele 


de coleoptere Elateridae). 


Alegerea terenului 


e Alegerea rațională a terenului de cultură are un rol însemnat în prevenirea atacului 


unor dăunători în cazul pepinierelor pomicole şi viticole şi a plantațiilor definitive. 
De exemplu, pentru prevenirea filoxerei (Phylloxera vastatrix) înființarea 
plantațiilor de viţă de vie europeană pe rădăcini proprii este posibilă numai în 
solurile mai uşoare, nisipoase, care contin peste 60 % siliciu, în care daunătorul nu 


găseşte condiţii prielnice de dezvoltare. 


Semănatul şi plantatul 


Stabilirea şi respectarea epocii optime de semănat şi plantat are un rol deosebit în 
protecţia culturilor fata de atacul dăunătorilot. 

Se face pentru fiecare zonă pedoclimatică, în raport cu ciclul biologic al 
dăunătorului şi cu “faza critică” a plantei (când este în cea mai mare măsură 
expusă atacului). 

Pentru evitarea distrugerii plantelor este recomandabil ca răsărirea acestora să nu 
aibă loc odată cu apariţia în masă a principalelor specii dăunătoare, care în absenţa 
plantei de cultură, se vor hrăni şi îşi vor depune ouăle pe plante spontane din 


aceeaşi familie. 


Asigurarea şi îmbunătăţirea calităţii seminţelor 


Asigurarea calității seminţelor prin selectionarea de seminţe sănătoase, din care 
vor germina plante viguroase. 
Imbunatatirea calității semințelor prin curățire, sortare, eliminarea celor ce contin 


insecte sau nematode dăunătoare, înlăturarea seminţelor de buruieni. 


Folosirea de material săditor sănătos 


Impiedică permanentizarea atacului şi răspândirea dăunătorilor autohtoni 


periculoși. 

e In cazul materialului săditor adus din import, se împiedică pătrunderea unor 


dăunători din alte zone, numiţi dăunători de carantină. 


Lucrările de întreţinere a culturilor 

e Înlăturarea buruienilor prin plivit, prăşit, poate duce la diminuarea atacului unor 
dăunători, deoarece acestea, pe lângă concurarea plantelor de cultură pentru 
nutrienți, apa, lumină, căldură, spaţiu, contribuie la permanentizarea atacului, 
servind drept sursă suplimentară sau alternativă de hrană pentru dăunători. 

e Prin praşilele manuale şi mecanice se distrug o parte din larvele dăunătorilor de 
sol, precum şi unele specii care se retrag în sol pentru împupare. 

e Respectarea normelor de irigare, a udărilor şi a epocilor de aplicare are ca rezultat 
creşterea viguroasă a plantelor, care devin mai rezistente la atacul dăunătorilor. 

e Raritul şi completarea golurilor - prin menţinerea densităţii plantelor, conform 


tehnologiilor, se asigură condiţii normale de dezvoltare. 


Recoltarea la timp a culturilor 
e În culturile de cereale, strângerea la timp a recoltei , la atingerea maturității 
fiziologice a plantelor, împiedică scuturarea boabelor şi formarea samulastrei pe 
care se dezvoltă multi dăunători, diminuând şi pagubele produse de scuturarea 


boabelor de către adulţii unor gândaci. 


Măsuri de igienă culturală 
e În cazul dăunătorilor care fac galerii în tulpinile de porumb, cânepă, floarea 
soarelui, tăierea plantelor la recoltare cât mai aproape de sol împiedică iernarea 
larvelor în resturile de tulpină rămase în câmp. 
e În grădinile de legume, îndepărtarea sau încorporarea în sol a resturilor vegetale, 


duc la diminuarea atacului produs de unii dăunători specifici. 
Practicarea unor culturi asociate 


e Permite utilizarea mai bună a terenurilor şi obținerea unei conversii optime a 


energiei electromagnetice solare pe un anumit teritoriu. 

Este benefică şi prin defavorizarea dăunătorilor, prin alternarea unor plante din 


grupe diferite (de ex. porumb-fasole). 


Cultivarea timpurie a unor plante în benzi capcană 


Benzile capcană se practică în apropierea locului unde va fi amplasată cultura, iar 
dăunătorii care se instalează în aceste benzi pentru hrănire sau depunerea ouălor, 


pot fi mai uşor distruşi. 


11.2. Metode mecanice 


Sunt metode relativ simple, nepoluante, care au ca scop adunarea insectelor 
dăunătoare prin diferite procedee şi distrugerea lor. 

Adunarea insectelor pe cale manuală se practică mai ales în legumicultură, atât 
în câmp cât şi în spaţiile protejate, şi constă în strângerea de pe plante a diferitelor 
stadii de dezvoltare ale dăunătorilor şi distrugerea lor prin diferite procedee. 
Adunarea insectelor cu ajutorul unor aparate purtate manual, hipotractate sau cu 
tracțiune mecanică. 

Santurile capcană se tolosesc cu scopul de a proteja culturile de atacul unor 
insecte care se deplasează pe sol (de ex., gargarita sfeclei). 

Brâie capcană se folosesc în pomicultură. Se confecționează din carton ondulat, 
legături de paie, pânză de sac etc. şi se fixează ca un brâu în jurul trunchiurilor şi 
ramurilor mai groase. Aceste adăposturi artificiale servesc la capturarea insectelor 
(adulți sau larve), care se retrag pentru împupare sau hibernare. După retragerea 
insectelor brâiele se desfac şi se distrug prin ardere. 

Inele cu clei se fixează în jurul trunchiurilor sau ramurilor mai groase ale 
arborilor, cu scopul de a se captura diferite specii de insecte dăunătoare în 
pomicultură. 

Tăierea ramurilor la pomii frunctiferi sau alti arbori, pentru distrugerea larvelor 
de fluturi care iernează în coroana arborilor, în “cuiburi” confecţionate din frunze 
sau a pontelor unor defoliatori (de ex. , inelarul - Malacosoma neustria), care 
depun ouăle în spirală în jurul ramurilor subțiri. Ramurile adunate se distrug prin 


ardere. 

e Tăierea coardelor de vita de vie are rol in reducerea atacului unor dăunători 
specifici, mai ales a celor producatori de gale. 

e Scuturarea pomilor pe prelate se practică în combaterea unor coleoptere 
dăunătoare, în perioada corespunzătoare apariției adulţilor. Se execută numai în 
cursul dimineţii, când insectele se găsesc în stare de amortire; insectele adunate se 
distrug prin diferite procedee. 

e Răzuirea scoarței exfoliate a arborilor, a pontelor depuse de Lymantria dispar 
(omida păroasă a stejarului), a muşchilor şi lichenilor în care iernează unii 
dăunători. 

e Momeli cu hrană simple sau în amestec cu insecticide sau momeli cu substanțe 
chimice volatile, atractante, se utilizează în controlul efectivelor unor insecte (de 
ex. coropisnita, lăcuste), gasteropode, rozătoare. Momelile simple servesc la 
concentrarea (adunarea) insectelor în anumite locuri, după care se procedează la 
distrugerea lor. 

e Jetul de apă sub presiune (peste 600 atmosfere) a fost utilizat împotriva afidelor 


dăunătoare arborilor plantați pe marginea străzilor, în oraşe. 


11.3. Metode fizice 
e Presupun utilizarea unor factori fizici — temperatură, lumină, umiditate, 
ultrasunete, radiaţii ionizante, pentru controlul populațiilor unor organisme 
dăunătoare. 
e Metode termice: 
> utilizarea temperaturilor scăzute sau ridicate pentru distrugerea 
dăunătorilor (acarieni, insecte) din depozite, 
> utilizarea vaporilor de apă supraincalziti pentru distrugerea 
nematodelor din sol în sere şi rasadnite, 
> arderea cuiburilor de omizi din pomii fructiferi, 
> arderea resturilor de plante din câmp (miriştea) sau din grădini de 
zarzavaturi. 
e Utilizarea luminii emisă de lămpi cu acetilenă, becuri electrice etc. în 
capcane luminoase, pentru atragerea adulților unor lepidoptere sau 


coleoptere, urmată de distrugerea lor mecanică sau chimică. 

e Utilizarea de pulberi deshidratante (silicagel, magnezie calcinată) 
amestecate cu produse vegetale, in vederea distrugerii prin deshidratarea 
corpului a limacidelor şi unor insecte dăunătoare produselor depozitate. 

e Utilizarea ultrasunetelor se bazează pe înregistrarea sunetelor emise de 
unele insecte şi difuzarea lor amplificată în scop concentrării acestora în 
anumite locuri în vederea distrugerii lor. 

e Utilizarea radiaţiilor ionizante se foloseşte pentru distrugerea unor 


dăunători ai produselor depozitate. 


11.4. Metode biologice 
Conform Organizaţiei Internaţionale de Luptă Biologică (OILB), controlul biologic 
reprezintă “utilizarea organismelor vii sau a produselor lor, pentru a preveni sau reduce 
pierderile sau daunele produse de organismele dăunătoare”. 
În funcţie de originea dăunătorilor împotriva cărora au fost orientate măsurile biologice 
de intervenție pentru diminuarea pagubelor produse de aceştia, controlul biologic a avut 
două perioade: 
> perioada „clasică ”, în care atenţia era orientată împotriva dăunătorilor 
pătrunşi din alte zone (alohtoni); 
> perioada „modernă ”, în care se pune accentul pe controlul dăunătorilor din 
fauna locală (autohtoni). 
Contextul în care se desfăşura controlul biologic „clasic”: 
e nuse utilizau pesticide în controlul populațiilor dăunătorilor, 
e intervenția omului în culturi în scopul reducerii efectivelor dăunătorilor se făcea 
prin metode nepoluante (mecanice, fizice, agrofitotehnice); 
e dăunătorii autohtoni nu creau mari probleme, fiind ţinuţi sub control de duşmanii 
lor naturali, 


e produceau daune numai unele specii introduse din alte zone (dăunători alohtoni), 


care nu aveau duşmani naturali în noile zone de aclimatizare. 


Contextul în care se desfăşoară controlul biologic modern: 

utilizarea excesivă a pesticidelor a dus la creșterea frecvenţei si a intensității 
atacului dăunătorilor autohtoni, datorită selectării unor rase de dăunători 
rezistente la toxicitatea pesticidelor; 

depresia populațiilor duşmanilor naturali afectaţi de pesticide, astfel încât aceştia 
nu mai pot tine sub control populațiile dăunătorilor; 

în biocenozele ecosistemelor agricole şi forestiere, cu structura afectată de 
utilizarea pesticidelor, se înregistrează cu mai mare frecvenţă şi intensitate, 


pătrunderi şi înmulţiri ale unor dăunători alohtoni. 


Metode biologice: 


Utilizarea insectelor parazitoide şi prădătoare (zoofagilor); 

Utilizarea insectelor fitofage în controlul populațiilor unor plante spontane; 
Utilizarea patogenilor (virusuri, bacterii, ciuperci, protozoare); 

Metoda hormonală; 

Metoda autocidă sau genetică; 

Selectarea şi utilizarea de soiuri şi hibrizi de plante cu rezistență la atacul 
dăunătorilor; 

Crearea şi introducerea în cultură a plantelor transgenice; 

Utilizarea insectelor în controlul dejectiilor mamiferelor domestice; 


Protejarea în natură şi dirijarea dinamicii populațiilor duşmanilor naturali. 


11.5. Metode chimice 


Metodele chimice în protecția plantelor se bazează pe utilizarea unor substanțe 
naturale sau de sinteză, numite produse fitofarmaceutice sau pesticide. 
Metodele de control chimic reprezintă o componentă importantă în complexul 
măsurilor de control integrat al dăunătorilor datorită avantajelor mari pe care le 
prezintă: 

> au acţiune imediată, rapidă, ducând pe moment la depresia populațiilor 

organismelor dăunătoare şi la înlăturarea pierderilor de recoltă; 
> distrugerea dăunătorului se poate face pe suprafeţe mari; 


> eficacitatea tratamentelor chimice este foarte ridicată; 

> unele produse fitofarmaceutice sunt compatibile (se pot amesteca intre ele) 
si se pot folosi in tratamente mixte pentru combaterea simultana a unor 
dăunători şi a unor paraziți vegetali; 

> sunt uşor de aplicat — există posibilitatea aplicării mecanizate a produselor 
fitofarmaceutice (cu aparatură terestră de mare capacitate, cu avioane şi 


helicoptere). 

12. METODE BIOLOGICE DE CONTROL A DAUNATORILOR 


12.1. Utilizarea insectelor parazite si pradatoare (zoofagilor) 


Combaterea biologică cu ajutorul zoofagilor se poate realiza prin folosirea 
prădătorilor şi parazitilor autohtoni sau importati (alohtoni) din alte tari. 

Utilizarea zoofagilor indigeni presupune identificarea şi înmulțirea speciilor cele 
mai eficiente locale şi lansarea lor în culturile atacate de dăunători. 

Folosirea zoofagilor alohtoni constă în introducerea acestora din alte tari 
(continente), apoi creşterea în masă şi aclimatizarea lor la noile condiţii. Aceştia 
pot fi folosiți atât împotriva unor dăunători autohtoni, cât şi împotriva unor specii 
din tara de origine a prădătorului sau parazitului, care au fost introduse în tara 
respectivă, mai ales prin importul diferitelor produse vegetale. 

Creşterea entomofagilor şi acarofagilor şi lansarea lor în masă în culturi după 
tehnologii moderne alcătuiesc metodele biologice care s-au impus în protecția 


plantelor. 


Exigente în utilizarea insectelor parazitoide şi prădătoare 


Identificarea corectă a speciilor importate sau crescute în condiţii dirijate; 
Alegerea speciilor monofage sau oligofage de duşmani naturali, specifici 
dăunătorilor respectivi; 

Cunoaşterea ciclului biologic, a spectrului trofic, prolificitatii, efectivului 
populațiilor care trebuie ținut sub control; 

Elaborarea unei prognoze corecte a dinamicii populațiilor dăunătorilor, pentru 
avertizarea măsurilor de intervenţie; 

Estimarea gradului de concordanță a ciclului biologic şi a prolificicatii duşmanilor 
naturali, cu parametrii corespunzători ai speciilor împotriva cărora sunt utilizați; 
Investigarea factorilor abiotici şi biotici care induc dinamica populațiilor 
entomofagilor; 

Respectarea unor măsuri de carantină fitosanitara; 

Selectarea pentru import sau creşterea în condiţii dirijate a unor specii eficiente, cu 
prolificitate ridicată, capacitate mare de căutare a gazdei sau prăzii, rezistenţă fata 
de acţiunea nefavorabilă a factorilor abiotici; 

Stabilirea unui substrat trofic adecvat pentru creşterea în condiţii dirijate a 
entomofagilor, care să fie acceptat şi să nu influenţeze negativ, viabilitatea, 
prolificitatea şi longevitatea acestora; 

Urmărirea permanentă a implicaţiilor ecologice ale măsurilor întreprinse, cu 
încercarea de dirijare corelată a efectivelor populațiilor entomofagilor şi 


dăunătorilor. 


12.2. Utilizarea organismelor fitofage în controlul populațiilor unor plante 


spontane 


Presupune identificarea unor specii monofage, autohtone sau introduse din alte 
zone, care să contribuie la depresia substanţială a plantelor pe care omul le 


consideră dăunătoare. 


Exemple: 


Pentru controlul plantei medicinale Hypericum perforatum (sunătoare), introdusă 
în Australia în 1880 de o imigranta din Germania şi care invadase mari suprafeţe 
de păşune, în perioada 1928-1940 au fost importate din Franţa şi Anglia o specii de 
insecte fitofage, dintre care cele mai eficiente au fost 2 specii de coleoptere 
Crisomelidae — Chrysolina quadrigemina şi C. hyperici. 

In Europa, cu ajutorul unor specii fitofage s-au desfasurat actiuni de control al 
efectivelor unor plante, precum Cyrsium sp. (pălămida, scai), Convolvulus 
arvensis (volbura), Myriophillum spicatum (plantă submersă, în ape stagnante), 
Cuscuta campestris (plantă parazită). Organismele fitofage utilizate au fost 


nematode, acarieni şi în deosebi insecte (coleoptere şi lepidoptere). 


12.3. Utilizarea patogenilor (virusuri, bacterii, ciuperci, protozoare) 


Metoda presupune utilizarea unor preparate microbiologice_(biopreparate), 


realizate în staţii pilot sau la scară industrială, pe bază de virusuri, bacterii, 


ciuperci, protozoare. Aceste organisme patogene produc îmbolnăviri în masă la 

organismele pe care omul le consideră dăunătoare.  Biopreparatele folosite 
împotriva insectelor dăunătoare se mai numesc şi insecticide biologice. 
Biopreparatele virotice sunt produse biologice pe bază de virusuri, obţinute prin 
infectarea "in vivo" a gazdelor din care se extrag apoi, prin procedee speciale, 
virusurile înmulţite. Cele mai multe biopreparate au la bază virusurile poliedrice 
nucleare (VPN) şi virusurile granulozei (VG), care aparţin familiei Baculoviridae. 
Baculovirusurile pătrund în corpul insectelor pe cale digestivă. Cantitatea 
virusurilor după utilizare se măreşte de miliarde de ori, spre deosebire de 
pesticidele chimice, care după folosire se descompun in alti metaboliți, uneori mai 
toxici. 

Baculovirusurile nu sunt toxice pentru om şi organismele utile şi nu prezintă 
pericol pentru mediul înconjurător. Nu sunt cancerigene, iar apariția rezistenţei la 
infecțiile cu baculovirusuri nu s-a constatat până în prezent. Problemele complexe 
privind producerea preparatelor virale se ridică în legătură cu apariţia diferitelor 
tipuri de mutații, atât la baculovirusuri cât şi la organismele gazdă. 
Biopreparatele bacteriene sunt produse biologice pe bază de bacterii 
entomopatogene. Speciile Bacillus thuringiensis, B. lentimorbus şi B. popilliae din 
familia Bacillaceae sunt folosite, în cea mai mare măsură, pentru producerea 
industrială a unor preparate entomopatogene. 

Cea mai importantă specie este Bacillus thuringiensis, care produce îmbolnăviri la 
larvele unor specii de fluturi şi de gândaci. În natură, Bacillus thuringiensis are o 
mare răspândire. 

Preparatele bacteriene au la bază sporii şi/sau cristalele proteice ale diferitelor 
varietăți ale speciei Bacillus thuringiensis. 

Preparatele bacteriene nu sunt toxice şi active, sub aspectul patogenitatii, fata de 
om, de vertebratele superioare şi de insectele folositoare (cu excepția viermelui de 
mătase). 

Biopreparatele fungice sunt produse biologice care au ca principiu activ sporii 
ciupercilor entomopatogene. 

Ciupercile entomopatogene, deşi se întâlnesc în toate clasele sistematice, pentru 
regiunile cu climat temperat cele mai numeroase şi mai importante specii aparțin 


clasei Deuteromycetes (Fungi imperfecti). Din această clasă cele mai importante 


75 


specii de ciuperci entomopatogene fac parte din genurile: Beauveria, 
Metarrhizium, Sorosporella, Verticillium etc. 

e Utilizarea protozoarelor entomopatogene — unele specii de protozoare parazite 
la insecte sunt folosite pentru diminuarea efectivelor unor dăunători, prin 


contaminarea lor cu spori sau chişti. 


12.4. Metoda hormonală 

e Presupune ţinerea sub control a populațiilor insectelor dăunătoare, prin folosirea 
endohormonilor şi exohormonilor produşi de insecte, a analogilor lor de sinteză, 
dar şi a alomonilor şi kairomonilor produşi de plante. 

Endohormonii sunt substanţe produse de glandele endocrine ale insectelor, care tin sub 
control creşterea, dezvoltarea şi activitatea insectelor. Administrarea acestor hormoni 
produce tulburări grave ale acestor procese, ce conduc în ultimă instanţă la moartea 
insectelor. 

e Administrarea ecdizonului (hormonul ce controlează procesul de năpârlire) în 
doze mari în stadiile juvenile împiedică metamorfoza, ducând la accelerarea 
proceselor de năpârlire. Acest hormon nu prezintă importanţă practică deosebită 
în controlul populațiilor dăunătorilor, din cauza slabei penetrări prin cuticula 
insectelor. 

e Hormonii juvenili, care conservă starea juvenilă, administrati in doze mari, 
dezorganizează sau opresc metamorfoza, prelungind stadiul larvar şi împiedicând 
împuparea şi apariția de adulți normali. S-au sintetizat analogi ai hormonilor 
juvenili, care poartă denumirea de substanțe juvenoide, care inhibă metamorfoza, 
împiedică împuparea sau emergenta adulţilor, duc la supresia sau inhibarea 
reproducerii. 

Exohormonii sunt substanţe exocrine produse de glande speciale localizate la nivelul 
tegumentului, al epiteliilor intestinal şi malpighian, în cavitatea corpului, care difuzează 
în mediul extern şi mediază un permanent flux informaţional intraspecific şi interspecific. 
Două categorii de exohormoni: 

e alomoni, care transmit mesaje interspecifice (între indivizi aparținând la specii 


diferite): 

o alomoni propriu-zisi (ex. secretii repelente, venin), care favorizează 
organismul emitator; 

o kairomoni (ex. atractantii de nutriție, secrețiile victimei ce atrag prădătorii), 
care favorizeaza organismul receptor; 

e feromoni, care transmit mesaje intraspecifice (între indivizi aparținând aceleiaşi 
specii): 

o feromoni de dezvoltare (de amorsare sau metabolici), care determină 
modificări ale dezvoltării şi metabolismului organismelor receptoare (ex. 
feromoni ce reglează relaţiile din interiorul coloniei la insectele sociale); 

o feromoni de acțiune (de declansare), care declanşează acțiuni sau 
modificări de comportament la organismele receptoare (ex. feromoni 
sexuali, de marcare, agregare, alarmă, ovipoziţie, de recunoaştere a 
membrilor coloniei, a cuibului). 

Produsele feromonale se folosesc în capcane feromonale, care pot fi utilizate în trei 
scopuri: 

e pentru stabilirea prezenței speciei în zonă, estimarea mărimii şi dinamicii 
populațiilor, a numărului de generaţii, în vederea avertizării metodelor de 
intervenţie; se folosesc capcane feromonale cu doze reduse de feromoni; 

e pentru realizarea unei dezorientări a masculilor (metodă numită „confuzia 
masculilor” sau „confuzie sexuală”), care nu mai participă la copularea femelelor 
astfel că se ajunge indirect la depresia efectivelor populațiilor dăunătorilor; se 
folosesc capcane feromonale cu doze mari de feromoni; 

e pentru captarea în masă a masculilor atraşi de feromon, ceea ce duce la scăderea 
accentuată a efectivului, mai ales în noua generaţie. 

Alomonii produşi de unele plante acționează ca substanţe antibiotice, repelente, inhibitori 
de hrănire sau de ovipozitie. În programele de control integrat, se folosesc alomonii cu 
acțiune de inhibare a hrănirii, ca extracte din plante, ca analogi de sinteză sau prin 
intercalarea în culturi a plantelor cu acţiune repelentă. 

Kairomonii emişi de plante acționează ca atractanti sau ca stimulatori de hrănire sau de 
ovipozitie. În programele de control integrat, kairomonii au fost folosiţi ca atractanti sau 


ca momeli toxice. Recent şi în protecția culturilor s-a recurs la folosirea plantelor 


Ja 


transgenice, la care este blocata expresia genelor in genomul kairomonilor, care in natura 


actioneaza ca atractanti sau ca stimulatori de ovipozitie. 


12.5. Metoda genetica sau autocida 


Conform definitiei OMS (1964), metoda reprezinta: 


„utilizarea tuturor condiţiilor şi metodelor de tratament susceptibile de a reduce 


potenţialul reproducător al speciilor dăunătoare, printr-o alterare sau substituire a 


materialului ereditar”. 


Metoda a fost numită “autocidă”, deoarece se foloseşte o speciei pentru controlul 
propriului efectiv. 

Principalul mijloc biologic folosit în cazul autocidiei îl constituie indivizii 
sterilizati, în special masculii. 

Metoda are la bază: 

o efectul sterilizant al radiațiilor ionizante, ultraviolete (radiosterilizarea) sau 
al unor substanţe chimice (chimiosterilizarea), 

o © serie de manipulări genetice, care duc la depresia dăunătorilor, prin 
introducerea în populaţiile lor, a unor factori sterilizanti sau letali. 

Chimiosterilizarea are ca efect reducerea sau suprimarea capacităţii de 
reproducere, ducând la moartea ovulelor şi spermatozoizilor sau inducând 
formarea unor elemente sexuale cu tare genetice, ce determină o embriogeneză 
defectuoasă sau sterilitate ouălor rezultate. 

Chimiosterilizarea se face în natură, cu substanțe chimice care pătrund în corpul 
dăunătorului prin ingestie sau prin contact. 

Substanțele chimiosintetizante pot fi: 

o agenți alchilanti, care acţionează asupra moleculelor de ADN, alchiland 
grupările fosfatice, ceea ce duce la ruperea lanțului principal al moleculei 
de ADN; la insecte produc suprimarea potenţialului reproducător la masculi 
şi uncori sterilizarea ambelor sexe; 

o> agenți antimetabolizanti, care se încorporează în sistemele enzimatice ale 
insectelor şi duc la sterilizarea femelelor sau suprimarea potenţialului 
reproducător la ambele sexe. 


Radiosterilizarea se face numai în laborator cu ajutorul radiaţiilor X şi gama. 

Masculii iradiati nu sunt sterili, spermatozoizii lor mobili fecundeaza ovulele, dar 
embrionul nu este viabil din cauza apariţiei unor mutații letale. 

La femelele iradiate acuplarea poate avea loc, dar ouăle sunt sterile într-un procent 
foarte mare. 

Reducerea efectivului este teoretic proporțională cu raportul existent, după 
introducere, dintre insectele sterile lansate şi cele fertile existente în natură. 

Astfel, la un raport de 1:1, are loc o reducere de 50% a potenţialului de 
reproducere a populaţiei naturale, iar la un raport de 9:1 se produce o reducere de 
90%. 

Manipularea genetică se referă la: 

o realizarea de hibrizi interspecifici, cu masculi sterili, mai numeroşi decât 
femelele şi cu capacitate mai mare de concurenţă sexuală, 

o lansarea de masculi care sunt sterili, transmit sterilitate sau sunt purtători ai 
unor gene care determină alterări sexuale, ceea ce în descendență duce la 
creşterea numărului de masculi şi scăderea numărului de femele. 

Combaterea insectelor prin autocidie este eficace numai dacă se aplică pe 
suprafeţe foarte mari şi izolate de populaţiile aceleeaşi specii prin obstacole 
naturale (mări, munţi, deşerturi etc.) sau artificiale (zone carantinate, regiuni 
tratate chimic etc.). 

În combaterea autocidă a insectelor se folosesc următoarele metode genetice: 

o tehnica insectelor sterile, 

o sterilitatea moştenită, 

o sterilitatea prin retroîncrucişare. 

Tehnica insectelor sterile presupune utilizarea radiațiilor ionizante pentru 
sterilizarea masculilor si lansarea acestora în mijlocul populației naturale. Toate 
femelele care se imperecheaza cu masculii iradiati depun ouă nefertile, având loc 
în acest mod reducerea puternică a populației respective. 

Prin lansări repetate, şi la generațiile următoare, se ajunge la eradicarea 
dăunătorului sau, de regulă, la reducerea densității acestuia sub nivelul pragului de 
dăunare. 

Întrucât insectele lansate sunt total sterile, supresia dăunătorului a cărui suprimare 


se urmăreşte încetează odată cu întreruperea lansărilor de indivizi sterili. 

e Sterilitatea moştenită este o metodă care se bazează pe folosirea în combaterea 
unor specii dăunătoare a insectelor parțial sterile, obţinute prin iradiere cu doze 
scăzute de radiaţii. 

e Avantaje fata de tehnica care foloseste insecte total sterile: 

o efectul supresiv al sterilitatii moştenite la indivizii din prima generaţie 
continuă şi în următoarele 2-3 generații, 

o masculii partial sterili sunt mai competitivi, au o capacitate mai mare de 
transfer a spermei, iar ritmul lor biologic este sincron cu acela al insectelor 
naturale întrucât urmaşii în prima generaţie sunt crescuţi în condiții de 
câmp. 

e Si în acest caz sunt necesare lansări repetate până când populația naturală scade 
sub pragul economic de dăunare, deoarece supresia se va diminua treptat. După 
atingerea acestui obiectiv este nevoie de lansări permanente, la un nivel mai redus, 
de menţinere a efectului pentru a preveni refacerea populaţiei dăunătorului. 

e Sterilitatea prin retroîncrucişare (S.R.) constă în introducerea în populația 
naturală a unor factori de sterilitate, care persistă pe termen nelimitat. 

e Se realizează prin lansarea de masculi sterili S.R. care produc spermă anormală 
eupirena (spermatoizi fără nucleu, neviabili), şi ca urmare fecundarea femelelor nu 
are loc. 

e Efectul supresiv al sterilitatii prin retroincrucisare este mult mai mare decât in 
cazul tehnicii insectelor sterile şi sterilizării moştenite întrucât masculii şi femelele 
lansate nu au fost iradiate, iar comportamentul lor este aproape identic cu cel al 
adulților din natură. 

e Femelele retroîncrucişate atrag mai mulți masculi decât femelele native şi produc 


la fel de mulţi urmaşi. 


12.6. Selectarea şi utilizarea de soiuri şi hibrizi de plante cu rezistenţă la 
atacul dăunătorilor 
Presupune: 

> obţinerea de soiuri de plante rezistente, cu mecanisme mai eficiente, fizice 


sau chimice, de apărare fata de fitofagi; 

> crearea de plante transgenice, cu proprietăţi insecticide sau cu rezistență 
fata de virusurile fitopatogene. 

Rezistenţa plantelor la dăunători este condiționată de interacțiunea plantă-dăunător ca 
rezultat al unui proces evolutiv îndelungat în cursul căruia s-a realizat un mecanism de 
aparare al plantei gazdă pe de o parte şi o adaptare la aceste mecanisme defensive a 
dăunătorului pe de altă parte. 

Sunt considerate rezistente la dăunători plantele (soiurile, hibrizii) care pot da recolte mai 
mari şi de calitate mai bună decât altele, în cazul unui atac produs de un număr egal de 
dăunători. 

e Rezistenta plantelor fata de dăunătorii animali se clasifica în: 

o  Nepreferinţă - implica toate însuşirile plantei ce împiedică utilizarea 
acesteia ca hrană, adăpost sau pentru depunerea pontei. De ex., culoarea, 
stimuli chimici. 

o Antibioza - reprezintă capacitatea plantei gazdă de a influnta negativ 
dezvoltarea dăunătorului. Se manifestă prin mortalitatea ridicată mai ales în 
primele stadii de dezvoltare a dăunătorului, prin scăderea capacităţii de 
reproducere a femelelor, prin reducerea dimensiunii corporale sau apariția 
de anomalii în ciclul biologic. 

° Toleranta - se referă la capacitatea plantei gazdă de a se reface, dezvolta şi 
inmulti în mod satisfăcător în urma atacului. 

Factorii care determină rezistență plantelor la atacul dăunătorilor sunt de natură 
biochimică sau biofizică. 

Factorii biochimici sunt reprezentaţi de diferite substanțe, precum alcaloizii, glicozizii 
etc. „care produc perturbarea proceselor fiziologice şi metabolice ale dăunătorului, 


împiedicand dezvoltarea normală a acestuia. 


12.7. Crearea şi introducerea în cultură a plantelor transgenice 
e Plantele transgenice sunt plante modificate genetic, care au atât o capacitate 
crescută în producerea de aminoacizi esentiali, vitamine, acizi graşi etc., cât şi 
proprietăţi insecticide şi rezinstenta fata de virusuri fitopatogene. 
e S-a recurs la transferul în genomul plantelor a unor gene bacteriene producătoare 


de endotoxine, astfel că plantele se apără singure. 

Tehnicile moderne de transfer a genelor folosesc ca vector transmitator bacteria 
Agrobacterium tumefaciens sau bacteria Escherichia coli. 

Exemplu: crearea plantelor de cartof "Bt" din soiul Russet Burbank, care sunt 
protejate de atacul gândacului din Colorado (Leptinotarsa decemlineata). În 
genomul acestor plante a fost transferată gena Cry III patotip C de la Bacillus 


thuringiensis var. tenebrionis. 

13. METODE CHIMICE DE CONTROL A DAUNATORILOR 


13.1. Istoricul folosirii pesticidelor 


Pesticidele au un istoric al utilizării determinat de natura produselor şi 
componentelor folosite în sinteza acestora. 

Prima generație de insecticide a fost reprezentată de substanțe anorganice, 
compuşi ai arsenului şi fluorului, facând parte din categoria insecticidelor de 
ingestie. 

Aceste substanțe chimice au avut o durată mică de folosire, fiind foarte toxice 
pentru organismele vegetale şi animale. 

A doua generaţie de insecticide. Ulterior insecticidele folosite în programele de 
control au avut la bază produse organice de sinteză, mai întâi pe bază de clor 
(organoclorurate), apoi pe bază de fosfor (organofosforice) şi ulterior pe bază de 
piretrine. 

Aceste produse chimice au fost utilizate intens în ultimele decenii ale secolului 
XX, dezvoltăndu-se mult în cadrul industriei chimice. 

În această etapă, descoperirea DDT-ului (diclordifeniltricloretan), sintetizat prima 
dată în 1874 în Austria şi resintetizat în 1939 de P. Muller care îi pune în evidență 
însuşirile insecticide, deschide o nouă etapă în dezvoltarea metodelor chimice de 
combatere. 

e Produsul tehnic DDT este un amestec de mai multi izomeri cu efect de 
contact şi o durată mare de actiune; a fost utilizat cu succes în cel de al 2- 
lea razboi mondial, împotriva insectelor transmitatoare de boli (de aceea, în 
1948 descoperitorului i s-a acordat premiul Nobel pentru fiziologie şi 
medicină). După razboi, agricultura a apelat şi ea la DDT în primul rând 
împotriva gândacului din Colorado şi a insectelor dăunatoare culturilor de 


bumbac. 

e Un alt produs organoclorurat a fost HCH-ul (hexaclorciclohexan) care, desi 
descoperit in 1825, a inceput sa fie folosit intens din 1940. Produsul tehnic 
HCH este, de asemenea, un amestec de izomeri cu o actiune de şoc, iar 
persistenta şi tendinţa de acumulare sunt mai reduse în comparație cu DDT- 
ul. 

e În acestă perioadă industria chimică a pus la dispoziţia protecţiei plantelor o 
gamă largă de produse organoclorurate pe bază de DDT, HCH sau 
amestecuri ale acestora, prin care s-a urmărit combinarea acțiunii de şoc a 
HCH-ului cu durata de acţiune a DDT-ului. 

Cu produsele organoclorurate s-au aplicat tratamente intensive şi cu remanenta 
mare. 

După câteva decenii de utilizare a DDT-ului şi după introducerea sa pe scară largă 
în practica sanitară, agricolă şi forestieră s-a crezut ca el va constitui soluția 
absolută şi definitivă a tuturor problemelor ridicate de insectele dăunătoare. 


Cercetările ulterioare au arătat ca DDT-ul se acumulează în țesuturile 


organismelor producând perturbații şi disfuncţii majore şi generând efecte 
teratogene. În sistemele naturale degradarea este foarte lentă, iar prezenţa sa a fost 
determinată la toate nivelurile trofice. 

Aceste efecte secundare au fost semnalate mai târziu şi pentru alte insecticide 
organoclorurate. 

Această grupă de insecticide a fost interzisă de organizațiile internaţionale. 

În acelati timp s-au intensificat cercetările pentru obţinerea unor produse eficiente, 
dar lipsite de remanenta -insecticide organofosforice. 

Aceste produse nu se acumulează în organismul animal şi uman, se degradează 
biologic mai repede (au deci remanenta redusă), în schimb sunt mult mai toxice 
decât cele organoclorurate. 

Unele substanţe organofosforice au acţiune sistemică. 

Datorită toxicitatii lor utilizarea substanțelor organofosforice este restrânsă. 
Pesticidele identic naturale sunt compuşi de sinteză similari cu substanţele toxice 
conţinute de unele plante (de ex. Pyrethrum cinerariaefolium are însuşiri 


insecticide cunoscute încă din secolul al XVIII-lea). 

e Primele asemenea insecticide au continut piretrine naturale extrase in diferiti 
solvenţi sau pulberi obtinute din măcinarea inflorescentelor. 
e Sinteza artificială a piretrinelor a dus la crearea unei grupe de insecticide foarte 
apreciate, piretroizi de sinteza: 
e cu toxicitate foarte ridicată fata de multe grupe de insecte dăunatoare, 
e cu acțiune de şoc (după ingestie), 
e cu remanenta redusă, 
e uşor biodegradabile, 
e lipsite de toxicitate fata de plante şi de om. 
e Piretroizii de sinteză se utilizează în doze foarte mici, fiind astfel limitate efectele 
negative, motiv pentru care au o utilizare foarte largă. 
e Din această categorie, Decis-25, pe baza de deltametrin, este utilizat în combaterea 
insectelor defoliatoare. 
e Alți compuşi activi au fost obtinuti din plante, in special din plante medicinale. 
e S-au obținut extracte din seminţe, fructe şi frunze de Juglans regia, Artemisia 


absinthium, Rosa canina etc., care au un caracter selectiv. 


13.2. Clasificarea pesticidelor 
e Pesticidele,utilizate în combaterea dăunătorilor animali pot fi clasificate în diferite 
feluri: după grupa de dăunători împotriva cărora se folosesc, după modul de 
acțiune, după compoziţia lor chimică etc. 
e Din punct de vedere al grupei dăunătorilor ce se combat se cunosc următoarele 
grupe de pesticide: 
o insecticide, folosite în combaterea insectelor; 
o acaricide sau miticide, utilizate în combaterea speciilor de acarieni; 
o nematocide, pentru combaterea nematodelor; 
o  moluscocide (limacide, helicide), care se aplică împotriva melcilor; 
o rodenticide şi raticide, folosite în combaterea rozătoarelor. 
e Pesticidele se pot clasifica şi după modul lor de acţiune: 
° pesticide de contact, care pătrund in corp prin tegument şi acţionează 
asupra insectelor în toate stadiile (ou, larva, pupă şi adult); fac parte 


insecticidele organoclorurate, organofosforice şi piretrinele; 

o pesticide de ingestie, care acţionează asupra dăunătorilor dupa ce sunt 
introduse in tubul digestiv, odata cu hrana; 

o pesticide asfixiante (gazoase sau fumigante), acționează sub forma de 
vapori sau gaze toxice şi pătrund în corp prin căile respiratorii; se utilizează 
în spaţii închise (depozite de semințe, sere) sau împotriva insectelor din sol, 
situații în care se pot realiza concentraţii toxice; exemple: bioxidul de sulf, 
sulfura de carbon, cloropicrina şi acidul cianhidric. 

o pesticide mixte, care au acţiune complexă : de ingestie, de contact şi chiar 
asfixianta; 

o pesticide sistemice, care patrund in plante prin radacini, tulpină, frunze, 
fiind apoi transportate prin țesuturi şi sevă în tot corpul plantei; acţionează 
asupra insectelor endobionte (xilofage, miniere); au actiune sistemică o 
serie de produse organofosforice; 

o pesticide insectifuge - substanţe repelente care fac ca unele insecte să se 
îndepărteze de sursa care le emană (naftalina utilizată pentru conservarea 
colectiilor de insecte, dar şi în gospodarii pentru apărarea tesaturilor atacate 
frecvent de molii); 

o momeli toxice formate dintr-un produs atractant în care este încorporat un 
produs toxic (pe bază de arsen, fosfor, fluor), utilizate în pepiniere 


împotriva coropişnitelor şi a larvelor sârmă. 


13.3. Dezavantajele metodelor chimice 
Principalele dezavantaje ale metodelor chimice sunt următoarele : 
> poluarea mediului înconjurător datorită folosirii nerationale a produselor 
fitofarmaceutice, îndeosebi a celor cloroderivate şi organofosforice. 
Reziduurile toxice ale acestor produse s-au găsit în cantități însemnate, 
adesea peste tolerantele admise, în sol, în apele curgătoare, în lacuri, în 
pânzele freatice etc. Prezenţa lor a fost semnalată de asemenea în produsele 
vegetale şi animaliere; 
> apariția raselor de dăunători rezistenți la unele produse fitofarmaceutice 
ca urmare a utilizării intensive a combaterii chimice şi aplicării repetate a 


tratamentelor cu preparate care au la bază aceeaşi substanţă activă; 

> dereglarea echilibrului biocenotic natural, care are ca urmare înmulţirea în 
masă a  dăunătorilor. Acest fenomen apare frecvent în cadrul 
agrobiocenozelor datorită distrugerii prin tratamente chimice a zoofagilor. 


> toxicitatea pesticidelor faţă de om şi animale. 


13.4. Metode chimice — direcţii de studiu 

e Pentru diminuarea impactului negativ al controlului chimic menținut ca o 
componentă a controlului integrat, se impune amplificarea cercetărilor de 
explorare a mecanismelor acţiunii pesticidelor asupra componentelor mediului 
fizico-chimic şi biologic. 

e Directiile de studiu: 

* investigarea circulației in natură a pesticidelor şi cunoaşterea timpului 
necesar pentru descompunerea lor în produşi netoxici; de o deosebită 
importanță sunt cercetările recente privind rolul unor bacterii din sol 
(Arthrobacter, Mycobacterium, Flavobacterium, Pseudomonas, Klebsiella, 
Rhodococcus), ciuperci (Gliocladium virens), in biodegradarea pesticidelor 
şi a derivatilor acestora. Datorită randamentului scăzut al acestor 
microorganisme s-a pus problema creerii, prin inginerie genetică, a unor 
suşe de Escherichia coli, Pseudomonas, care să aibă capacități catabolice 
ridicate prin înglobarea, de la mai multe specii, a unor enzime care să 
catalizeze degradarea pesticidelor; 

“* determinarea reziduurilor toxice care se acumulează în produsele 

alimentare, în apă şi sol; 

“* estimarea gradului de acumulare şi concentrare a pesticidelor în lungul 
lanțurilor trofice; 

“* cunoaşterea fitotoxicitatii diferitelor produse utilizate, a măsurii în care 
aceste substanţe afectează producerea de pigmenți clorofilieni, fotosinteza, 
deci în ultimă instanță productivitatea primară; 

“* aprecierea efectului toxic al pesticidelor asupra populațiilor zoofagilor, 
polenizatorilor, vertebratelor, microorganismelor descompunătoare, deci 


asupra biocenozelor în care sunt folosite; 

% cercetări pentru optimizarea dozei de substanță activă din produsele 
comerciale, a cantităților aplicate la hectar, pentru stabilirea momentului, 
modului, frecvenţei de aplicare, ce asigură concomitent eficienţa asupra 
dăunătorilor şi o oarecare selectivitate față de fauna utilă; 

“* evitarea apariției sI selectării varietatilor rezistente de dăunători prin 
folosirea unor pesticide cu spectru larg de acţiune, menţinerea unui efectiv 
redus de dăunători, reducerea dozelor şi frecvenţei de aplicare, alternarea 
produselor utilizate, apelarea la metode alternative de control; 


** obţinerea de noi produse, cu toxicitate şi persistenta, scăzute. 

14. PROGNOZA SI AVERTIZAREA 


În ciclul biologic al insectelor dăunătoare există perioade critice, in care indivizii prezintă 
sensibilitate sporită sau sunt mai expuşi la acţiunea anumitor metode de control. De 
asemenea, în cadrul sistemului plantă-dăunător apar perioade în care dăunătorul nu 
produce încă pagube, sau produce dăunări situate cu mult sub pragul economic. 
Principalul scop al activităţii de prognoză şi avertizare îl constituie tocmai stabilirea cu 
anticipație şi cât mai precisă a acestor perioade, în care prin aplicarea unor metode 
adecvate de control se obţine un efect letal maxim, înainte ca dăunătorul să fi produs 


pagube. 


Prin prognoză se înţelege determinarea anticipată a momentului apariției unui dăunător, a 
inmultirii şi creşterii densității numerice a acestuia, într-un anumit areal, elemente care 
stau la baza unei eventuale acţiuni de control, atunci când ea este justificată din punct de 
vedere economic. Prognozele se pot realiza pe termen scurt, în cazul speciilor cu ciclu 
biologic scurt sau poate fi de lungă durată, în cazul speciilor dăunătoare cu ciclu biologic 


lung (un an sau mai mult) sau când tratamentele trebuie să fie aplicate pe suprafeţe mari. 


Precizia prognozei este invers proporțională cu durata perioadei pentru care ea se 
stabileşte şi cu mobilitatea speciei urmărite. În cazul speciilor bune zburătoare, de 
exemplu, precizia prognozei este mai mică decât la cele care se deplasează prin mers. 
Concepția modernă în elaborarea prognozelor are în vedere prognoza apariției şi 
inmultirii dăunătorilor. Stabilirea şi aprecierea corectă a celor două elemente reprezintă 
baza teoretică a planificării, organizării şi programelor de management integrat, 
incluzând tratamente profilactice şi tratamente curative (aplicate înainte ca pagubele 


produse să aibă importanţă economică). 

Prognoza apariţiei în masă a dăunătorilor. În elaborarea prognozelor se tine cont de 
timp, localizare şi scara spațială, prognozele întocmindu-se pentru un anumit teritoriu şi 
pentru o anumită perioadă de timp. Luând în considerare timpul, prognozele pot fi de 
scurtă durată, când estimările se referă la perioade de zile, săptămâni sau luni, şi 
prognoze de lungă durată, în cazul cărora estimările se referă la perioade de peste un an. 
Având în vedere lungimea ciclului biologic, se foloseşte şi noțiunea de prognoza pe 
termen mediu, care acoperă durata unui ciclu biologic, prognozele de scurta durata 
elaborându-se pentru perioade mai scurte, iar prognozele de lunga durata depăşind în 


timp durata unui ciclu biologic. 


În cadrul prognozei apariției în masă a dăunătorilor, pe lângă momentul apariției stadiului 
dăunător, trebuie să fie estimată şi densitatea numerică (DN) a acestuia în momentul 
apariţiei. Pentru aceasta, în funcție de pragul economic de densitate a populaţiei (PEDP) 
stabilit pentru fiecare specie, s-au conturat patru clase de estimare: DN - 0 = nu exista risc 
de atac; DN - mică = risc de atac tolerabil, nu se aplică tratamente; DN - mijlocie = atac 
moderat, dar riscul este intolerabil şi sunt necesare tratamente; DN - mare = atac puternic, 


se intervine energic cu tratamente. 


Hărțile de răspândire şi prognoză. Hărțile de răspândire zoogeografica reprezintă hărțile 
unor teritorii date, pe care dăunătorul este prezent. Hărțile de prognoză reflectă densitatea 
numerică a dăunătorilor sub influenta condiţiilor meteorologice şi a activităţii zoofagilor, 
pe baza acestor date precizându-se densitatea numerică a dăunătorilor activi şi gradul de 


atac aşteptat în următoarea perioadă de vegetaţie. 


Pe aceste hărți se marchează zonele în care atacul lipseşte, este slab, mijlociu sau 
puternic. Hărțile de prognoză întocmite toamna reflectă o prognoză probabilă, iar hărțile 
de prognoză completate cu situația la zi, la începutul unui nou an agricol reflectă o 


situație reală, sau foarte apropiată care va apărea în anul agricol început. 


In funcţie de importanța pe care o au în evoluția populației dăunătoare factorii 
meteorologici, ca factori care delimitează cadrul general de dezvoltare şi ca factori de 


fluctuatie generală a densității numerice, şi de zoofagi, ca factori de reglare, dăunătorii se 

impart în trei grupe: dăunători a căror prognoză se stabileşte pe baza ciclului biologic, 
dăunători a căror prognoză se stabileşte în funcție de echilibrul biocenotic şi dăunători a 
căror prognoză se stabileşte în funcție de efectul integrat al factorilor meteorologici şi 


zoofagilor. 


În cazul dăunătorilor a căror prognoză se stabileşte pe baza ciclului biologic se prevede 
data apariției stadiului dăunător pe baza ciclului biologic normal, populaţia fiind puţin 
afectată de variația factorilor meteorologici şi de reglare (zoofagilor). Din această 
categorie fac parte: cărăbuşul de mai (Melolontha melolontha), gargarita cenusie a sfeclei 
(Bothynoderes punctiventris), răţişoara porumbului (Tanymecus dilaticollis), în cazul 
cărora harta de răspândire corespunde, cu o oarecare aproximaţie, cu harta de prognoză. 

Dăunătorii a căror prognoză se stabileşte în funcție de echilibrul biocenotic sunt specii 
ale căror populaţii variază din punct de vedere al densităţii numerice de la an la an, 
apariția în masă depinzând de activitatea zoofagilor. Din aceasta categorie fac parte 
plosnitele cerealelor (Eurygaster spp. şi Aelia spp.), a căror densitate numerică este 
reglata de viespile oofage Trisolcus spp. şi Telenomus spp., paduchele lânos 
(Pseudococcus spp.), ale cărui populaţii sunt reglate de către parazitul Aphelinus mali, şi 
sfredelitorul porumbului (Ostrinia nubilalis), ale cărui populaţii sunt reglate de 


parazitoizii Trichogramma spp., Microbracon spp. sau Lydella spp . 


În cazul dăunătorilor a căror prognoză se stabileşte în funcție de efectul integrat al 
factorilor meteorologici si zoofagilor variațiile condiţiilor de mediu, accidentele 
climatice şi activitatea zoofagilor pot determina fie reduceri directe ale densității 
numerice, fie efecte nefavorabile sau favorabile asupra prolificitatii, ceea ce se reflecta in 
evoluția populaţiei. Din această categorie fac parte gândacul ghebos (Zabrus 
tenebrioides), a cărui evoluţie este puternic marcată de către condiţiile de iernare şi de 
către zoofagi, eudemisul viței de vie (Lobesia botrana) şi viermele prunelor (Cydia 
funebrana), ale căror populații hibernante sunt reduse după ierni aspre şi cu variații mari 
de temperatură, dar pot deveni numeroase în următoarele generaţii dezvoltate în cursul 


sezonului cald, dacă nu intervine activitatea zoofagilor. 

Fiecare specie, conform caracteristicilor sale biologice (prolificitate, expunere la 
fluctuatia factorilor de reglare a densitatii populatiilor e) si standardului sau ecologic 
(constantele dezvoltării) îşi are limitele sale de răspândire şi dezvoltare in funcție de 
condițiile concrete existente în arealul pentru care se stabileşte prognoza. De aceea, în 
elaborarea prognozelor se porneşte de la analiza factorilor climatici şi a fluctuatiei 
acestora (accentul principal cazând pe temperatură) şi a celor de reglare a densităţii 


numerice a populațiilor (epizootii, zoofagi, starea culturilor etc.). 


Prin avertizare se înţelege stabilirea termenelor pentru intervenţia în controlul unui 
dăunător, termene stabilite în urma elaborării prognozelor, avertizarea fiind de fapt o 


prognoză de scurtă durată. 


În practică, activitatea de elaborare a avertizărilor se realizează de către specialişti 
calificaţi care lucrează în cadrul unei reţele dezvoltate de staţii de prognoză şi avertizare, 
care acoperă o anumită regiune. Numărul de stațiuni şi repartizarea lor teritorială se 
stabileşte astfel încât fiecare să deservească unitățile agricole, care beneficiază de condiţii 


ecologice uniforme, pentru ca avertizările să fie valabile pentru toate acestea. 


Pe baza prognozelor întocmite, în funcţie de evoluţia concreta a condițiilor climatice şi de 
observaţiile asupra evoluţiei populațiilor de dăunători, se emit buletine de avertizare, 
indicându-se necesitatea, oportunitatea şi perioadele optime de aplicare a măsurilor de 
control, precum şi metodele cele mai adecvate. Avertizarea momentelor de control se 
realizează printr-o varietate de metode specifice, bazate pe trei criterii: biologic, ecologic 


şi fenologic. 


Criteriul biologic de avertizare constă în stabilirea termenelor de control pornind de la 
anumite particularităţi şi caracteristici biologice ale speciei urmărite, cum sunt curba de 
apariţie, curba de zbor, începutul apariției stadiului dăunător sau stadiilor mobile, apariția 


unor faze ale dezvoltării embrionare. 


Curba de apariţie se trasează pe baza observaţiilor rezultate din urmărirea evoluţiei 


materialului biologic introdus în cuşti de avertizare, sau pe baza materialului recoltat din 


92 


culturi, cu ocazia sondajelor periodice. Prin inscrierea datelor numerice intr-un sistem de 
coordonate rectangulare (abscisa = zilele; ordonata = numărul de indivizi aparuti) se 
trasează curba, care indică începutul, maximul de apariţie şi sfârşitul acesteia, elemente 
care permit stabilirea perioadelor optime de intervenție. Avertizari bazate pe 
caracteristicile curbei de apariţie se elaborează pentru speciile la care populaţiile trebuie 
sa fie distruse în stadiul de adult, adultul fiind stadiul dăunător (plosnitele cerealelor - 
Eurygaster spp. Şi Aelia spp., gândacul ovăzului — Lema melanopa, răţişoara porumbului 


- Tanymecus dilaticollis, gargarita cenuşie a sfeclei - Bothynoderes punctiventris etc... 


Curba de zbor se trasează în acelaşi mod, însă reprezentarea ei se bazează pe numărul 
capturilor realizate cu ajutorul unor capcane atractante. În funcţie de natura atractantului 
folosit, curba trasată semnifică evoluţia activităţii propriu-zise de zbor (capcane 
luminoase), de hrănire pentru maturatia sexuală (capcane alimentare) sau de împerechere 
(capcane cu feromoni). Cunoscându-se corelatiile între aceste activităţi şi începutul 
perioadei de dăunare, pe baza caracteristicilor curbei de zbor se pot stabili momentele 
optime de aplicare a tratamentelor. Avertizările pe baza caracteristicilor curbei de zbor se 
elaborează pentru specii precum buha semănăturilor — Agrotis segetum, buha verzei — 
Mamestra brassicae (capcane luminoase), moliile strugurilor - Lobesia botrana şi 
Eupoecilia ambiguella (capcane alimentare), viermele merelor — Cydia pomonella, 
viermele prunelor - Cydia funebrana (capcane feromonale) etc. 

Începutul apariţiei stadiului dăunător, care de cele mai multe ori este stadiul de larva, se 
foloseşte ca element pentru lansarea avertizării în cazul speciilor care depun ouăle pe 
suprafaţa organelor care vor fi atacate de către larve, la exterior sau în interior (viermele 
merelor - Cydia pomonella, viermele prunelor - Cydia funebrana, molia orientală a 
fructelor - Grapholita molesta, gargaritele fasolei — Acanthoscelides obtectus şi mazării 
— Bruchus pisorum, omizi defoliatoare etc.). Începutul apariţiei stadiilor mobile se ia în 
considerare ca moment de avertizare a tratamentelor în cazul păduchilor testosi 
(Sternorrhyncha, Coccoidea) a căror mobilitate este limitată, după apariţia stadiului 


larvar. 

Criteriul ecologic de avertizare stabileşte momentele optime de combatere, corelatiile 
dintre dezvoltarea dăunătorilor şi condițiile ecologice concrete, urmărindu-se în primul 
rând evoluţia temperaturii şi mai putin evoluția umidității atmosferice. Ceilalţi factori au 
o importanță secundară, realizarea valorilor lor optime favorizând apariţia stadiilor de 
dezvoltare atunci când acestea ar trebui să se producă în funcție de temperatură. Cu cât 
însă aceştia se abat de la valorile optime pentru dezvoltarea speciei, ei acționează asupra 


dezvoltării ca factori de frânare. 


Din punct de vedere practic pentru avertizare se iau în considerare pragul biologic 
inferior, constanta termică a speciei şi constantele termice ale diferitelor stadii de 
dezvoltare (sumele de temperatură efectivă necesare pentru parcurgerea stadiilor sau 


perioadelor de dezvoltare). 


Criteriul fenologic de avertizare ia în considerare coincidenta apariției diferitelor stadii 
de dezvoltare (în special a stadiului dăunător) cu diferite fenofaze ale plantei gazdă, sau a 
unor plante ,,indicatoare" din cultură sau din flora spontană. Momentul apariţiei 
fenofazelor caracteristice, mai uşor de urmărit, reprezintă în acest caz momentul lansării 
avertizării. De exemplu tratamentele împotriva ratisoarei porumbului (Tanymecus 
dilaticollis) se avertizează când porumbul este în fenofaza de 1-2 frunze, cele împotriva 
gargaritei mazărei (Bruchus pisorum) la înflorirea acesteia, cele împotriva viespilor cu 
fierăstrău ale prunelor (Haplocampa minuta) la scuturarea a 10-15% din petale la soiurile 


de prun Tuleu gras, D'Agen şi Vânăt românesc. 


Pentru lansarea unor avertizări cât mai precise este necesară integrarea datelor furnizate 


de către metodele specifice aparținând celor trei criterii, cel biologic fiind obligatoriu. 

